open-index/open-wikipedia-markdown huggingface dataset:
വിൻഡോസ് എക്സ്‌പി

മൈക്രോസോഫ്റ്റ് കോർപറേഷൻ 2001-ൽ പുറത്തിറക്കിയ ഓപ്പറേറ്റിങ് സിസ്റ്റം ആണ്‌ **വിൻഡോസ് എക്സ് പി**. കുറച്ചു സമയത്തിൽ തന്നെ ഈ ഉല്പന്നം ജനപ്രീതി പിടിച്ചുപറ്റി. 

എക്സ്പീരിയൻസ്("eXPerience) എന്നതിന്റെ ചുരുക്കമായാണ് എക്സ്.പി(XP) എന്ന പേര്. വിൻഡോസ് 2000 പ്രൊഫെഷണൽ, വിൻഡോസ് എം.ഇ എന്നിവയ്ക്കു ശേഷം വന്ന എക്സ്.പി നിർമ്മിച്ചിരിക്കുന്നത് വിൻഡോസ് എൻ.റ്റി കെർണലിനെ അടിസ്ഥാനമാക്കിയാണ്.  2001 ഒക്ടോബർ 25-നാണ് ആദ്യ റിലീസ് നടന്നത്. 

എക്സ്.പിയുടെ രണ്ട് പ്രധാനപ്പെട്ട പതിപ്പുകൾ താഴെപ്പറയുന്നവയാണ്.
* **വിൻഡോസ് എക്സ്.പി ഹോം എഡിഷൻ,** ഗാർഹിക ഉപയോക്താക്കളെ ലക്ഷ്യമിട്ടുള്ളത്, 
* **വിൻഡോസ് എക്സ്.പി പ്രൊഫെഷണൽ,** കൂടുതൽ പ്രവർത്തനശേഷി ഉള്ളത് വ്യാവസായിക തലത്തിലും, കൂടുതൽ പ്രവർത്തനം നടക്കുന്ന മറ്റ് മേഖലകളിൽ ഉപയോഗിക്കുവാൻ തക്ക ശക്തി ഉള്ളത്. 
മൾട്ടിമീഡിയ ഉപയോഗങ്ങൾക്കുവേണ്ടിയുള്ള വിൻഡോസ് എക്സ്.പി മീഡിയാ സെന്റർ എഡിഷൻ, ടാബ്ലറ്റ് പിസികൾക്കു വേണ്ടിയുള്ള വിൻഡോസ് എക്സ്.പി ടാബ്ലറ്റ് പിസി എഡിഷൻ തുടങ്ങിയ മറ്റ് പതിപ്പുകളും എക്സ്.പിക്കുണ്ട്.
താമസിയാതെ രണ്ട് 64ബിറ്റ് പ്രൊസസ്സർ ആർക്കിടെക്റ്ററുകൾക്ക് വേണ്ടിയുള്ള എക്സ്.പി പതിപ്പുകൾ മൈക്രോസോഫ്റ്റ് ഇറക്കി,
* വിൻഡോസ് എക്സ്.പി 64-ബിറ്റ് പതിപ്പ് ഇന്റൽ ഇറ്റാനിയം(Itanium) അഥവാ ഐ.എ-64(IA-64) പ്രൊസസ്സറിനു വേണ്ടിയുള്ളതും
* വിൻഡോസ് എക്സ്.പി 64 പ്രൊഫെഷണൽ എക്സ്64 പതിപ്പ് എക്സ്86-64(x86-64) പ്രൊസസ്സ്റുകൾക്ക് വേണ്ടിയും.
ഇതിന് പുറമെ വിൻഡോസ് എക്സ്.പി എംബഡഡ്, പ്രത്യേക മാർക്കറ്റുകളെ ലക്ഷ്യമാക്കിയുള്ള വിൻഡോസ് എക്സ്.പി സ്റ്റാർട്ടർ പതിപ്പ് എന്നിങ്ങനെയുള്ള പതിപ്പുകളും ഉണ്ട്.

## സിസ്റ്റം ആവശ്യകതകൾ
വിൻഡോസ് എക്സ്.പി ഹോം/പ്രൊഫെഷണൽ പതിപ്പുകൾ ഉപയോഗിക്കുവാൻ ആവശ്യമുള്ള ഹാർഡ്‌വെയർ വിശദാംശങ്ങൾ തഴെപ്പറയുന്നു:





## സർവീസ് പാക്ക്
മൈക്രോസോഫ്റ്റ് പുറത്തിറക്കുന്ന അപ്ഡേറ്റുകൾ അടങ്ങുന്ന ഒരു പാക്കേജ് ആണു സർവീസ് പാക്ക്. ഇതിനകം മൂന്നു സർവീസ് പാക്കുകൾ ഇറക്കി കഴിഞ്ഞു.

## വിൻഡോസ് എക്സ് പി ഡെസ്ക്റ്റടോപ് തീമുകൾ

വിൻഡോസിന്റെ മറ്റു പതിപ്പുകളിൽ നിന്നും വ്യത്യാസമായി എക്സ്പി യിൽ **ലുണ** (Luna) എന്ന തീം ഉൾപ്പെടുത്തിയിടുണ്ട്.

മറ്റു തീമുകൾ:-
* സൂൺ തീം,
* 4പതാസ് തീം,
* റീ റീ കാവോ സാൻ തീം,
* സാൻ ഫെർമിൻ തീം,
* നുനാവറ്റ് തീം,
* ഒണ്ടാറിയൊ തീം,
* പോർതുഗീസ് ഡിസ്കവറീസ് തീം,
* റൊയാൽ തീം,
* റൊയാൽ നൊയർ തീം,
* ക്രിസ്തുമസ് തീം,
* ബ്രസീലിയൻ ബീച്ചസ് തീം,
* ബ്രസീലിയൻ കാർണിവൽ തീം

ഈ തീമുകൾ എക്സ്പി യിൽ ഉണ്ടായിരിക്കില്ല. പകരം നമ്മൾ മൈക്രോസോഫ്റ്റിൽ നിന്നും ഡൗൺലോഡ് ചെയ്യണം.

## ഇതുംകാണുക
* മൈക്രോസോഫ്റ്റ്
* വിൻഡോസ് വിസ്റ്റ

## പുറമെനിന്നുള്ള കണ്ണികൾ
മൈക്രോസോഫ്റ്റ്  വെബ്സൈറ്റ്

## അവലംബം


വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:മൈക്രോസോഫ്റ്റ്‌ വിൻഡോസ്‌
കറുപ്പ്

ദൃശ്യ വർണരാജിയിലെ ഒരു പ്രകാശവും പ്രതിഫലിപ്പിക്കാത്ത വസ്തുക്കളുടെ നിറമാണ് **കറുപ്പ്**. അവ എല്ലാ തീവ്രതയിലുള്ള പ്രകാശത്തേയും വലിച്ചെടുക്കുന്നു. എല്ലാ നിറങ്ങളിലുമുള്ള ചായങ്ങളോ മഷികളോ മറ്റ്പിഗ്മെന്റുകളോ കൂട്ടിച്ചേർക്കുകയാണെങ്കിൽ ക്രമേണ എല്ലാ പ്രകാശവും വലിച്ചെടുത്ത് കറുത്ത നിറത്തിൽ കാണപ്പെടുന്ന മിശ്രിതം ഉണ്ടാകുന്നു. ഈ കാരണത്താൽ "എല്ലാ നിറങ്ങളുടേയും മിശ്രിതം" എന്ന് കറുപ്പിനെ തെറ്റായി പരാമർശിക്കാറുണ്ട്. യഥാർത്ഥത്തിൽ എല്ലാ പ്രകാശവും ഉൽസർജിക്കുകയോ പ്രതിഫലിപ്പിക്കുകയോ ചെയ്യുന്ന വസ്തുവിന്റെ നിറം വെളുപ്പ് ആണ്.ഒരു നിറവും പ്രതിഫലിക്കാതെ വരുമ്പോൾ കണ്ണിലെ കോൺ കോശങ്ങൾ ഉത്തേജിക്കപ്പെടാതിരിക്കുന്നതാണ് ഒരു വസ്തു കറുപ്പായിതോന്നാൽ കാരണം.

## അവലംബം
ഷെയ്ൻ വോൺ

ക്രിക്കറ്റ് ചരിത്രത്തിൽ ലോകത്തിലെ ഏറ്റവും മികച്ച ലെഗ് സ്പിന്നർമാരിൽ ഒരാളായി കണക്കാക്കപ്പെടുന്ന ഒരു മുൻ  ആസ്ട്രേലിയൻ ക്രിക്കറ്റ് കളിക്കാരൻ ആണ്‌ **ഷെയ്ൻ കെയ്ത്ത് വോൺ**(ജനനം: സെപ്റ്റംബർ 13 1969. മരണം: മാർച്ച് 4 2022)  1992-ൽ ടെസ്റ്റ് ക്രിക്കറ്റ് ആരംഭിച്ച വോൺ ടെസ്റ്റ് ക്രിക്കറ്റിൽ ആകെ 708 വിക്കറ്റുകൾ നേടി. 2007 ഡിസംബർ 3-ന്‌  ശ്രീലങ്കൻ ബൗളറായ മുത്തയ്യ മുരളീധരൻ ഈ റെക്കോർഡ് തകർക്കുന്നതു വരെ ഇത് അന്താരാഷ്ട്ര ക്രിക്കറ്റിൽ ഒരു ലോക റെക്കോർഡായിരുന്നു. വോൺ അന്താരാഷ്ട്ര ക്രിക്കറ്റിൽ ,ടെസ്റ്റിലും,എകദിനത്തിലും കൂടി, ആകെ 1000-ൽ അധികം വിക്കറ്റുകൾ നേടിയിട്ടുണ്ട്. മുത്തയ്യ മുരളിധരനു ശേഷം ഈ നേട്ടം കൈവരിക്കുന്ന ക്രിക്കറ്ററായിരുന്നു വോൺ.
## ഇതും കാണുക
*നൂറ്റാണ്ടിന്റെ പന്ത്

## അവലംബം


വർഗ്ഗം:1969-ൽ ജനിച്ചവർ

വർഗ്ഗം:ലെഗ് സ്പിന്നർമാർ
വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
വർഗ്ഗം:സെപ്റ്റംബർ 13-ന് ജനിച്ചവർ
കറുപ്പ് (വിവക്ഷകൾ)

*കറുപ്പ് - നിറം.
*കറുപ്പ് (സസ്യം) - പാപെവർ വർഗത്തില്പ്പെട്ട ഒരു സസ്യം.
*കറുപ്പ് (മയക്കുമരുന്ന്) - ഓപിയം പോപ്പിയുടെ കായിൽ നിന്ന് ലഭിക്കുന്ന കറ.
മുത്തയ്യ മുരളീധരൻ

ഒരു ശ്രീലങ്കൻ അന്താരാഷ്ട്ര ക്രിക്കറ്ററാണ് **മുത്തയ്യ മുരളീധരൻ**. 1972 ഏപ്രിൽ 17ന് ശ്രീലങ്കയിലെ കാന്റിയിൽ ജനിച്ചു. മുരളി എന്ന പേരിലാണ് സാധാരണ അറിയപ്പെടുന്നത്. 2002ൽ വിസ്ഡൻ ക്രിക്കറ്റേർസ് അൽ‌മനാക്ക് ഇദ്ദേഹത്തെ ലോകത്തിലെ ഏറ്റവും മികച്ച ടെസ്റ്റ് ക്രിക്കറ്റ് ബൗളറായി തിരഞ്ഞെടുത്തു.. ടെസ്റ്റ് ക്രിക്കറ്റിൽ 800 വിക്കറ്റ് മുരളീധരൻ നേടിയിട്ടുണ്ട്. ഗോളിൽ നടന്ന ഇന്ത്യക്കെതിരായ ആദ്യ ടെസ്റ്റിൽ പ്രഗ്യാൻ ഓജയെ പുറത്താക്കിക്കൊണ്ടാണ് മുരളീധരൻ ഈ നേട്ടം കൈവരിച്ചത്. തന്റെ അവസാന അന്താരാഷ്ട്ര ടെസ്റ്റ് മത്സരത്തിലാണ് മുരളീധരൻ ഈ നേട്ടം കൈവരിച്ചത്. 

ടെസ്റ്റ് ക്രിക്കറ്റിൽ ഏറ്റവും കൂടുതൽ വിക്കറ്റുകൾ വീഴ്ത്തിയ താരമാണ്  മുരളി. 2007 ഡിസംബർ 3നാണ് മുൻ റെക്കോർഡുടമയായ ഷെയിൻ വോണിനെ ഇദ്ദേഹം മറികടന്നത്. ഇതിനുമുമ്പ്, 2004ൽ കോട്ണി വാഷിന്റെ 519 വിക്കറ്റുകൾ മറികടന്നപ്പോഴും ഇദ്ദേഹം ഈ റെക്കോർഡിന് ഉടമയായിരുന്നു. എന്നാൽ ആ വർഷംതന്നെ മുരളിക്ക് തോളിൽ ഒരു പരിക്ക് പറ്റുകയും വോൺ റെക്കോർഡ് മറികടക്കുകയും ചെയ്തു. ഏകദിന ക്രിക്കറ്റിലെ വിക്കറ്റ് വേട്ടക്കാരിലും ആദ്യ സ്ഥാനത്താണ് മുരളി.

ഒരു ടെസ്റ്റ് മത്സരത്തിൽ ആറ് വിക്കറ്റ് എന്ന ശരാശരിയുള്ള മുരളി ക്രിക്കറ്റിലെ ഏറ്റവും പ്രഗൽഭരായ ബൗളർമാരിൽ ഒരാളാണ്. ശ്രീലങ്കൻ ക്രിക്കറ്റ് ചരിത്രത്തിലെ ഏറ്റവും മികച്ച താരങ്ങളിലൊരാളാണ് മുരളി.

## അവലംബം


വർഗ്ഗം:1972-ൽ ജനിച്ചവർ

വർഗ്ഗം:ഏപ്രിൽ 17-ന് ജനിച്ചവർ

വർഗ്ഗം:ശ്രീലങ്കൻ ക്രിക്കറ്റ് കളിക്കാർ
വർഗ്ഗം:ഓഫ് സ്പിന്നർമാർ
വർഗ്ഗം:ഇന്ത്യൻ വംശജരായ ശ്രീലങ്കക്കാർ
കൊച്ചിക്കൊഴ

കോഴിക്കോട് ജില്ലയിലെ ചില സ്ഥലങ്ങളിൽ പ്രചാരത്തിലുള്ള ഒരു വിശേഷ വിഭവമാണ്‌ **കൊച്ചിക്കൊഴ**. അവിൽ ചേർത്താണ് കൊച്ചിക്കൊഴ സാധാരണയായി കഴിക്കുന്നത്.

നന്നായി പഴുത്ത പൂവൻ പഴം അർദ്ധ ദ്രവാവസ് ഥയിൽ ഉടച്ചെടുത്ത് തേങ്ങാപാൽ, പശുവിൻ പാൽ, പഞ്ചസാര, ശർക്കര, ചെറുനാരങ്ങാ നീര്,ഇഞ്ചി നീര്, ചുവന്ന ഉള്ളി എന്നിവ ചേർത്ത് വേവിക്കാതെയാണ് കൊച്ചിക്കൊഴ തയ്യാറാക്കുന്നത്‌. പരന്ന പാത്രത്തിൽ അവിൽ വിളമ്പി അതിൽ കൊച്ചിക്കൊഴ ഒഴിച്ചു കഴിക്കുന്നു. കോഴിക്കോട് ജില്ലയിലെ ചില ഗ്രാമങ്ങളിൽ കൊച്ചിക്കൊഴ തീറ്റ ഇപ്പോഴും നടക്കാറുള്ള ഒരു മത്സരമാണ്‌.

വിഭാഗം:പലഹാരങ്ങൾ
ഹൈദരാബാദ് അന്താരാഷ്ട്ര വിമാനത്താവളം

**ഹൈദരാബാദ് അന്താരാഷ്ട്ര വിമാനത്താവളം** അഥവാ  **രാജീവ് ഗാന്ധി അന്താരാഷ്ട്ര വിമാനത്താവളം ** ഹൈദരാബാദ് നഗരത്തിൽ‌നിന്നും ഏകദേശം  22 കി. മീ. അകലെ ഷംഷാബാദിന് അടുത്ത് സ്ഥിതി ചെയ്യുന്നു. ബേഗം‌പേട്ടിലുള്ള പഴയ വിമാനത്താവളത്തിനു പകരമാണ് ഈ പുതിയ വിമാനത്താവളം.  ഇത്  2008 മാർച്ച് 23-നു പുലർച്ചെ 12:01 -ന് പ്രവർത്തനമാരംഭിച്ചു.  കൊച്ചി അന്താരാഷ്ട്ര വിമാനത്താവളത്തിനുശേഷം പൊതുജനപങ്കാളിത്തത്തേടെ നിർമ്മിക്കുന്ന വിമാനത്താവളമാണിത്.

## References


## External links

* Official website of the new Hyderabad International Airport 
* Getting to the new airport 
* News article on naming controversy 
* Article about the rumors on KLM Flight 864 
* Photos of Hyderabad International Airport at Shamshabad 
* Hyderabad International Airport 
*  Aviation Marketplace India Office

*Official Site 
* 
* 



വർഗ്ഗം:ഇന്ത്യയിലെ വിമാനത്താവളങ്ങൾ
കറുപ്പ് (സസ്യം)

**ഓപിയം പോപ്പി** എന്നറിയപ്പെടുന്ന **പാപ്പാവർ സോംനിഫെറം** പാപ്പാവെറേസി കുടുംബത്തിലെ ഒരു പൂച്ചെടിയാണ്. കറുപ്പും പോപ്പി വിത്തുകളും ഈ സസ്യത്തിൽനിന്ന് ലഭിക്കുന്നു. കൂടാതെ പൂന്തോട്ടങ്ങളിൽ വളരുന്ന വിലയേറിയ അലങ്കാര സസ്യമാണ്.ഇതിൻ്റെ ജന്മദേശം മെഡിറ്ററേനിയൻ കടലിന് കിഴക്കായിരുന്നു. ഭാരതത്തിലെ മധ്യപ്രദേശ്‌ ഉത്തർപ്രദേശ്‌, രാജസ്ഥാൻ എന്നീ സംസ്ഥാനങ്ങളിലും പാകിസ്താനിലെ ചില പ്രദേശങ്ങൾ, അഫ്ഗാനിസ്ഥാൻ യൂറോപ്പിലെ ചില ഭാഗങ്ങളിലും കൃഷി ചെയ്യപ്പെടുന്ന ഈ ചെടിയുടെ വിത്തുകളാണ് കശകശ. ഇവ പാചകത്തിന് ഉപയോഗപ്പെടുന്നു.

ഒരു കാർഷിക വിളയായി വലിയ തോതിൽ വളർത്തുന്ന പോപ്പിയുടെ മൂന്ന് പ്രാഥമിക ആവശ്യങ്ങളിൽ ഒന്ന് പോപ്പി വിത്തുകൾ ഉത്പാദിപ്പിക്കുക എന്നതാണ്. മറ്റ് ഉപയോഗങ്ങൾ  കറുപ്പിനായും (പ്രധാനമായും ഫാർമസ്യൂട്ടിക്കൽ വ്യവസായത്തിൻ്റെ ഉപയോഗത്തിനായി) മറ്റ് ആൽക്കലോയിഡുകൾ (പ്രധാനമായും തെബൈൻ, ഓറിപാവിൻ) ഉത്പാദിപ്പിച്ച് ഫാർമസ്യൂട്ടിക്കൽ മരുന്നുകളായ  ഹൈഡ്രോകോഡോൺ, ഓക്സികോഡോൺ തുടങ്ങിയ മരുന്നുകളാക്കി ഫാർമസ്യൂട്ടിക്കൽ കമ്പനികൾ പ്രോസസ്സ് ചെയ്യുന്നു. ഇത്തരം ആവശ്യങ്ങൾക്കായി ഓപിയം പോപ്പി ഒരു കാർഷിക വിളയായി വലിയ തോതിൽ വളർത്തുന്നു. ഈ ലക്ഷ്യങ്ങളിൽ ഓരോന്നിനും ഈ ബിസിനസ്സുകളിലൊന്ന് ലക്ഷ്യമിട്ടുള്ള പ്രത്യേക ഇനങ്ങളുണ്ട്, കൂടാതെ ബ്രീഡിംഗ് ശ്രമങ്ങൾ (ജൈവ സാങ്കേതികവിദ്യ ഉൾപ്പെടെ) തുടർച്ചയായി നടന്നുകൊണ്ടിരിക്കുന്നു. താരതമ്യേന ചെറിയ അളവിലുള്ള പി. സോംനിഫെറം എന്നയിനം അലങ്കാര ആവശ്യങ്ങൾക്കായി വാണിജ്യാടിസ്ഥാനത്തിൽ ഉൽപ്പാദിപ്പിക്കപ്പെടുന്നു. കാര്യമായ അളവിൽ കറുപ്പ് ഉത്പാദിപ്പിക്കാത്ത നിരവധിയിനങ്ങൾ ഇന്ന് വളർത്തപ്പെട്ടിട്ടുണ്ട്. 'സുജാത' എന്ന ഇനം ലാറ്റക്സ് ഒട്ടും ഉൽപാദിപ്പിക്കുന്നില്ല. 

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:ലഹരിപദാർത്ഥങ്ങൾ
വർഗ്ഗം:ഉത്തേജനവിളകൾ
വർഗ്ഗം:വിഷസസ്യങ്ങൾ
ഏജ് ഓഫ് എം‌പയേഴ്സ്

thumb|The ''Age of Empires'' series logo
എൻസെമ്പിൾ സ്റ്റുഡിയോസ് നിർമിച്ച് മൈക്രോസോഫ്റ്റ് ഗെയിംസ് സ്റ്റുഡിയോസ് പുറത്തിറക്കിയ കമ്പ്യൂട്ടർ വീഡിയോ ഗെയിം പരമ്പരയാണ് **ഏജ് ഓഫ് എം‌പയേഴ്സ്**. 1997ലാണ് പരമ്പരയിലെ ആദ്യ കളിയായ ഏജ് ഓഫ് എം‌പയേഴ്സ് പുറത്തിറങ്ങിയത്. ഈ പരമ്പരയിലെ കളികളിൽ ഉപയോക്താവ് ഒരു ജനവിഭാഗത്തെ വിവിധ കാലഘട്ടങ്ങളിലൂടെ നയിക്കുകയാണ് ചെയ്യുന്നത്, യുഗങ്ങളിലൂടെ മുന്നേറുന്നതോടൊപ്പം പുതിയ ആയുധങ്ങൾ ഉപകരണങ്ങൾ സൈനിക വ്യൂഹങ്ങൾ എന്നിവയിൽ പുരോഗമിക്കുകയും ചെയ്യുന്നു.
ഇതിലെ മുഖ്യ പതിപ്പുകൾ ചരിത്രത്തിന് പ്രാധാന്യം നൽകുന്ന റിയൽ-ടൈം സ്ട്രാറ്റെജി വിഭാഗത്തിൽ ഉൾപ്പെടുന്നവയാണ്. കാം‌പെയിൻ, റാന്റം മാപ് എന്നിങ്ങനെ രണ്ട് തരം കളിരീതികളാണ് ഇവയിൽ പ്രധാനമായും ഉള്ളത്.

## പുറത്തേക്കുള്ള കണ്ണികൾ
* ഏജ് ഓഫ് എം‌പയേഴ്സ്

വർഗ്ഗം:കമ്പ്യൂട്ടർ ഗെയിമുകൾ
വർഗ്ഗം:വീഡീയോ ഗെയിം പരമ്പരകൾ‍
മേയ് 8

ഗ്രിഗോറിയൻ കലണ്ടർ പ്രകാരം മേയ് 7 വർഷത്തിലെ 127 (അധിവർഷത്തിൽ 128)-ാം ദിനമാണ്

## ചരിത്രസംഭവങ്ങൾ

* 1886 - ജോൺ പിംബർട്ടൺ കാർബണേറ്റ് ചെയ്ത ഒരു പാനീയം നിർമ്മിച്ചു. പിന്നീടിത് കൊക്ക-കോള എന്ന പേരിൽ വിപണനം ചെയ്തു.
* 1898 - ആദ്യ ഇറ്റാലിയൻ ലീഗ് ഫുട്ബോൾ മൽസരങ്ങൾ ആരംഭിച്ചു
* 1914 - പാരമൗണ്ട് പിക്‌ചേഴ്സ് സ്ഥാപിതമായി
* 1933 - ബ്രിട്ടീഷുകാർക്കെതിരേ മഹാത്മാ ഗാന്ധി 21 ദിവസത്തെ ഉപവാസം ആരംഭിച്ചു
* 1954 - ഏഷ്യൻ ഫുട്ബോൾ കോൺഫെഡറേഷൻ(AFC) ഫിലിപ്പൈൻസിലെ മനിലയിൽ സ്ഥാപിതമായി.
* 1972 - ബ്ലാക്ക് സെപ്റ്റംബർ എന്ന ഭീകരസംഘടനയുടെ നാലു പ്രവർത്തകർ വിയന്നയിൽ നിന്നു ടെൽ അവീവിലേയ്ക്കു പറക്കുകയായിരുന്ന ബൽജിയൻ വിമാനം റാഞ്ചി.
* 1990 - എസ്റ്റോണിയ വീണ്ടും സ്വതന്ത്രമായി.



## ജനനം
* 1917 - സ്വാമി ചിന്മയാനന്ദയുടെ ജന്മദിനം
* 1914 - നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു ആർ. കൃഷ്ണൻ 
* 1976 - മലയാള ഉത്തരാധുനിക ചെറുകഥാ സാഹിത്യരംഗത്തെ ഒരു എഴുത്തുകാരിയാണ്‌ എസ്. സിതാര
* 1828 - അന്തർദേശീയ റെഡ് ക്രോസ് സൊസൈറ്റിയുടെ സ്ഥാപകനായിരുന്നു ഷോൺ ഹെൻറി ഡ്യൂനന്റ്
* 1912 - കനേഡിയൻ പത്രത്തിന്റെ പത്രാധിപരും കേരളം സന്ദർശിച്ചു വിവരണം രേഖപ്പെടുത്തിയ ആധുനിക സഞ്ചാരികളിൽ പ്രമുഖനുമാണ്‌ ജോർജ്ജ് വുഡ്കോക്ക്
* 1975 - ഗാനരചയിതാവും മോഡലും അഭിനേതാവുമാണ് എൻ‌റികെ മിഖ്വേൽ ഇഗ്ലേസിയസ് 
* 1967 - ഇന്ത്യയിലെ 13 ഉം, 14 ഉം‍ ലോകസഭകളിൽ കണ്ണൂർ ലോകസഭാമണ്ഡലത്തെ പ്രതിനിധീകരിച്ച വ്യക്തിയാണ് എ.പി. അബ്ദുള്ളക്കുട്ടി
* 1992 - വിശ്വസുന്ദരിയായി തെരഞ്ഞെടുക്കപ്പെട്ട അമേരിക്കക്കാരിയാണ് ഒലീവിയ കൾപോ
* 1965 - കേരളത്തിൽ നിന്നുള്ള മധ്യദൂര ഓട്ടക്കാരിയായിരുന്നു ഷൈനി വിൽസൺ
* 1970 - കാനഡക്കാരിയായ ഒരു എഴുത്തുകാരിയും സാമൂഹ്യപ്രവർത്തകയും പരിസ്ഥിതിവാദിയുമാണ് നയോമി ക്ലൈൻ
* 1993 - ഓസ്ട്രേലിയൻ അന്താരാഷ്ട്ര ക്രിക്കറ്റ് കളിക്കാരനാണ് പാറ്റ് കമ്മിൻസ് 
* 1895 - മെത്രാപ്പോലീത്തയും വേദപ്രഘോഷകനും ആയിരുന്നു ഫുൾട്ടൻ ജെ. ഷീൻ
* 1786 - കത്തോലിക്കാ സഭയിലെ ഒരു വിശുദ്ധനാണ് ജോൺ മരിയ വിയാനി
* 1951 - നിരവധി അമേച്വർ നാടകങ്ങൾക്കുവേണ്ടിയും രംഗപടമൊരുക്കുന്നു ആർട്ടിസ്റ്റ് സുജാതൻ
* 1884 - ഐക്യനാടുകളുടെ മുപ്പത്തിമൂന്നാമത്തെ പ്രസിഡന്റായിരുന്നു ഹാരി എസ്. ട്രൂമാൻ
* 1906 - പ്രശസ്തനായ ഇറ്റാലിയൻ ചലച്ചിത്ര സംവിധായകനാണ്‌‍ റോബർട്ടോ റോസല്ലിനി
* 1986 - ഇന്ത്യൻ ഹോക്കി ടീമിൽ അംഗമാണ്‌‍ പി.ആർ. ശ്രീജേഷ്
* 1966 - കേരളത്തിലെ ഒരു ഇടതുപക്ഷ രാഷ്ട്രീയപ്രവർത്തകനും നിയമസഭാ സാമാജികനുമാണ് സാജു പോൾ
* 2001 - Rahul P Binu

## മരണം
* 1794 - ആധുനിക രസതന്ത്രത്തിന്റെ പിതാവായി അറിയപ്പെടുന്ന ഫ്രെഞ്ച് ശാസ്ത്രജ്ഞനായിരുന്നു ആന്റ്വാൻ ലാവോസിയെ
* 1894 - സാഹിത്യ നിരൂപകനാണ് വിദ്വാൻ സി.എസ്. നായർ
* 2012 - പുസ്തകങ്ങൾക്കു വേണ്ടിയുള്ള ചിത്രകാരനുമായിരുന്നു മൗറിസ് സെൻഡാക്ക്
* 2013 - ഹിന്ദുസ്ഥാനി ദ്രുപദ് ഗായകനായിരുന്നു ഉസ്താദ് സിയ ഫരീദുദ്ദീൻ ദാഗർ
* 1988 - അമേരിക്കൻ സയൻസ് ഫിക്ഷൻ എഴുത്തുകാരനാണ് റോബർട്ട് എ. ഹൈൻലൈൻ
* 1880 - ഫ്രഞ്ച് എഴുത്തുകാരനായിരുന്നു ഗുസ്താവ് ഫ്ലോബേർ
* 2005 - എഴുത്തുകാരൻ, നാടകഗവേഷകൻ, മന്ത്രവാദി എന്നീ നിലയിൽ പ്രശസ്തനാണ് കാട്ടുമാടം നാരായണൻ
* 1903 - വിഖ്യാത ഫ്രഞ്ച് ചിത്രകാരൻ ആണ് പോൾ ഗോഗിൻ
* 1990 -അഫ്ഗാനിസ്താന്റെ 6-ആമത് പ്രധാനമന്ത്രി സുൽത്താൻ അലി കേഷ്ത്മന്ദ്

## മറ്റു പ്രത്യേകതകൾ

വർഗ്ഗം:മേയ് 8
* 1863 - ലോക റെഡ്ക്രോസ് ദിനം
സൂത്രൻ (ചിത്രകഥ)

മലയാള ഭാഷ സാഹിത്യത്തിലെ  ഒരു സാങ്കല്പിക കഥാപാത്രം ആണ് **സൂത്രൻ** എന്ന കുറുക്കൻ. 
മലയാളമനോരമയുടെ ബാലപ്രസിദ്ധീകരണമായ ബാലരമയിൽ വരുന്ന ചിത്രകഥയാണ് ഇത് . സൂത്രൻ എന്ന കുറുക്കനും കൂട്ടുകാരനായ ഷേരു എന്ന കടുവയുമാണ് ഇതിലെ പ്രധാന കഥാപാത്രങ്ങൾ. ഇവരുടെ ദൈനദിന ജീവിത സംഭവവികാസങ്ങൾ ആണ് കഥാസാരം. കുട്ടികളെ ഉദ്ദേശിച്ചാണ് ചിത്രകഥ പ്രസിദ്ധീകരിച്ചതെങ്കിലും വളരെപ്പെട്ടെന്നുതന്നെ മുതിർന്നവരെയും ആസ്വദിപ്പിക്കാൻ സൂത്രനു കഴിഞ്ഞു. 2001ഇൽ തുടങ്ങിയ ഈ ചിത്രകഥ ബാലരമ മാസികയിൽ നാലോ അഞ്ചോ താളുകളിൽ വരുന്ന ചെറു ചിത്രകഥയായിട്ടായിരുന്നു. പിന്നീട് ലഭിച്ച ജനപ്രീതികൊണ്ട് ഇടയ്ക്ക് മുഴുനീള ചിത്രകഥാസമാഹാരം ആയിട്ടും ഇറങ്ങി.
ചിത്രകഥയിൽ കഥാപാത്രങ്ങളുടെ സംസാരശൈലി  അതിസാഹിത്യപരമാവാതെ,പാരമ്പര്യചിത്രകഥാശൈലിയിൽ നിന്നൊക്കെ മാറി സാധാരണക്കാരന്റെ ദൈനദിനസംഭാഷണ ശൈലിയിലാണ്. ഇത് ഹാസ്യത്തിന്റെ മേമ്പൊടിയോടുകൂടെ അവതരിക്കപ്പെട്ടപ്പോൾ വളരെ ജനപ്രിയകരമായി.

മനോരമയുടെ വെബ്സൈറ്റിൽ ഈ ചിത്രകഥയുടെ ചില ഉദാഹരണങ്ങൾ കാണാൻ സാധിക്കും . ഇതിന്റെ കഥാരചന മാധവൻ നമ്പൂതിരിയും വര സിമി മുഹമ്മയുമാണ്.

## കഥാപശ്ചാത്തലം
നാട്ടിൻപുറത്തെ ഒരു സ്ഥലം പോലെത്തെ കാട്.
അവിടെയുള്ള മൃഗകഥാപാത്രങളും അവരുടെ ജീവിതത്തിൽ സൂത്രനും കൂട്ടുകാരൻ ഷേരുവും ഇടപെടുന്നതുമാണു കഥ.

കാട്ടിലെ ആസ്ഥാന വൈദ്യൻ ആയ മൂങ്ങാവൈദ്യൻ, ചെറു ദൈവം കാട്ടുമുത്തപ്പൻ   അതിലും വലിയ ദൈവം കൊടുങ്കാട്ടുമുത്തപ്പൻ,കടിയൻ സിഹം , കടിയന്റെ മണ്ടൻ മോൻ, മൂങ്ങാ വൈദ്യർ, കരിനാക്കൻ  വവ്വാൽ, കരിഞ്ഞുണ്ണി എന്ന കരിമ്പൂച്ച,  അജഗജൻ ആട്, ഗുണ്ടകളായ കാട്ടുപോത്തും ആനചേട്ടനും, പ്രമാണിയും കലാകാരനുമായ  കരടിച്ചേട്ടൻ,  പലതരം മണ്ടൻ കഴുതകൾ, സൂത്രന്റേം ഷേരുവിന്റേം അമ്മാവൻ, അമ്മാവന്റെ മക്കൾ, മുത്തശ്ശൻ , അങ്ങനെ ധാരാളം ബന്ധുക്കൾ, എന്നുവേണ്ട അതി ഗംഭീര കഥാപാത്ര സൃഷ്ടിയാണു ഈ കഥയിൽ വരുന്നത്

കഥാപരമായി സൂത്രൻ അതീവ ബുദ്ധിമാനും ഷേരു  ബുദ്ധിക്ക് അല്പം കുറവുള്ള ആളുമാണ്..കടുവയാണെങ്കിലും നിഷകളങ്കനായതിനാൽ സൂത്രന്റെ കൂടെയാണ് കൂട്ട്.

മിക്ക കഥയിലും വരുന്ന കാട്ടുമുത്തപ്പൻ ആണു ആ കാടിന്റെ ദൈവം
ഓരോ കാടിനും കൊടുങ്കാട്ടുമുത്തപ്പൻ ഓരോ ചെറു കാട്ടുമുത്തപ്പന്മാരെ വച്ച് നിശ്ചയിച്ചിട്ടുണ്ട് .ഏത് മൃഗമാണോ പ്രാർഥിക്കുന്നത് ആ രൂപത്തിലായിരിക്കും പ്രത്യഷ്പ്പെടുക.കാട്ടുമുത്തപ്പന്റെ മൂലമന്ത്രമായി 

" കുറുക്കനൊന്നു വിളിച്ചാൽ മുഖവും കൂർത്ത് പറന്നു വരുന്നവനേ പുലികൾ വിളിച്ചാൽ ദേഹം മുഴുവൻ പുള്ളികളിട്ടു വരുന്നവനേ മുയലുവിളിച്ചാൽ ചെവിയും നീട്ടി മുന്നിൽ വന്നു ചിരിപ്പവനേ” ഇതാണു ചൊല്ലുക.

## മറ്റു കഥാപാത്രങ്ങൾ
* **കടിയൻ ([[സിംഹം]])**-കാട്ടിലെ രാജാവ് 
* **അക്കു & ഇക്കു** (രണ്ടു ബുദ്ധിശാലികളായ കുറുനരി കുട്ടികൾ ഇവർ ഇരട്ടകൾ ആണ് )-സൂത്രന്റെ ശിങ്കിടികൾ
* **കരിനാക്കാൻ ([[വവ്വാൽ]])**-കരിനാക്കാൻ പറയുന്നതെന്തും ഉടൻ സംഭവിക്കും
* **അജഗജൻ([[ആട്]])**-അടുത്ത ഗ്രാമത്തിൽ നിന്നും ഇടക്ക് കാട്ടിൽ വരുന്ന ശിവ ഭക്തൻ 
* **മൂങ്ങ വൈദ്യർ ([[മൂങ്ങ]])**-കാട്ടിലെ ഒരേയൊരു വൈദ്യർ
* **കരടിചേട്ടൻ ([[കരടി]])**-കാട്ടിലെ ഒരു ശില്പി
* **കരിഞ്ഞുണ്ണി ([[കരിമ്പൂച്ച]])**-ദ്യേഷവും സങ്കടവും സന്തോഷവും ഒരേ നിമിഷം തന്നെ മാറിവരുന്നു
* **ഉപമൻ (പുലി)  ഒരു കമിയോ കഥാപാത്രം**
* **ബബ്ബബൻ (ആന) സൂത്രന്റെയും ഷേരുവിന്റെയും ശത്രു**
***കടിയന്റെ മകൻ**
* കാട്ടുമുത്തപ്പൻ
* കൊടുങ്കാട്ടു  മുത്തപ്പൻ
*

## അവലംബം


വർഗ്ഗം:മലയാളം കോമിൿ കഥാപാത്രങ്ങൾ
വർഗ്ഗം:ബാലരമ
ലുട്ടാപ്പി (ചിത്രകഥ)

thumb|200px|ഡാകിനിയും കുട്ടൂസനും ലുട്ടാപ്പിയും പറക്കും കുന്തത്തിൽ സഞ്ചരിക്കുന്നു

കുട്ടികൾക്കായി പ്രസിദ്ധീകരിക്കുന്ന കളിക്കുടുക്കയിലെ ഒരു ചിത്രകഥയാണ് **ലുട്ടാപ്പി**. ലുട്ടാപ്പി എന്ന കുട്ടിച്ചാത്തനാണ് ഇതിലെ പ്രധാന കഥാപാത്രം. മനോരമയുടെ തന്നെ കുട്ടികൾക്കായുള്ള മറ്റൊരു പ്രസിദ്ധീകരണമായ ബാലരമയിലെ മായാവി എന്ന ചിത്രകഥയിലുള്ള ഒരു കഥാപാത്രം കൂടിയാണ് ലുട്ടാപ്പി.

## കഥാപാത്രത്തിന്റെ ജനനം
ഡാകിനിക്ക് സഹായത്തിനായി ഒരു കറുത്ത മൂങ്ങയുണ്ട് കുട്ടൂസനും അത്പോലൊരു സഹായിയെ വേണമെന്ന  ആഗ്രഹത്തിൽ കുട്ടൂസൻ മന്ത്രവാദം ചെയ്ത് ഹോമകുണ്ഡത്തിൽ നിന്നും ആവാഹിച്ചു വരുത്തിയതാണ് ലുട്ടാപ്പിയെ.

## കഥാപാത്ര സവിശേഷതകൾ
ലുട്ടാപ്പിയുടെ ത്വക്കിന്റെ നിറം കടും ചുവപ്പാണ്.എല്ലാ ചാത്തന്മാരെ പോലെയും രണ്ട് കൊമ്പുമുണ്ട്. 2009 വരെ കറുത്ത ജട്ടി മാത്രമായിരുന്നു ലുട്ടാപ്പിയിടെ വേഷം.എന്നാൽ ഇപ്പോൾ കുട്ടൂസന്റെ മാതൃകയിലുള്ള ,എന്നാൽ പച്ച നിറമുള്ള വസ്ത്രമാണ് ധരിക്കുന്നതായാണ് ചിത്രീകരിക്കുന്നത്. ലുട്ടാപ്പിയുടെ കൈവശം ഒരു പറക്കും കുന്തമുണ്ട്. വെളുത്ത നിറമുള്ള ഈ കുന്തമാണ് ലുട്ടാപ്പിയുടെ വാഹനം. കുട്ടൂസനും ഡാകിനിയും അവരുടെ അതിഥികളും ഗതാഗതത്തിനു ഉപയോഗിക്കുന്നത് ഈ കുന്തമാണ്. മറ്റാർക്കും ഈ കുന്തം ഓടിക്കാൻ കഴിയില്ല എന്നത് ശ്രദ്ധേയമാണ്. മാന്ത്രിക കുന്തമാണ് എന്നാണ് വെപ്പ് എങ്കിലും പലപ്പോഴും  ഈ കുന്തം കേട് ആകാറുണ്ട് (റിപ്പയർ എന്ന വാക്കാണ് ചിത്രകഥയിൽ ഉപയോഗിക്കാറുള്ളത്). ചാത്തനാണെങ്കിലും മായാവിയുടെയോ പുട്ടാലുവിന്റെയോ അത്ര ശക്തി ലുട്ടാപ്പിക്കില്ല. തീ ഊതാനുള്ള കഴിവ് മാത്രമാണ് എടുത്ത് പറയാൻ കഴിയാവുന്നത്.
 
ലഘുചിത്രം|ലുട്ടാപ്പി പുതിയ വേഷത്തിൽ
മുകളിൽ പറഞ്ഞ കാരണത്താലാകണം ലുട്ടാപ്പിക്കോ ലുട്ടാപ്പിയുടെ വാക്കുകൾക്കോ കുട്ടൂസനും ഡാകിനിയും അർഹിക്കുന്ന പ്രാധാന്യം കൊടുത്ത് കാണാറില്ല.പ്രത്യേകിച്ച് ഡാകിനി. ഡാകിനി ലുട്ടാപ്പിയെ മണ്ടൻ‍, പേടിത്തൊണ്ടൻ എന്നെല്ലാം വിളിച്ച് തേജോവധം ചെയ്യാറുണ്ട്. ഒളിഞ്ഞും തെളിഞ്ഞുമെല്ലാം ലുട്ടാപ്പി ഇതിന് മറുപടി കൊടുക്കാറുമുണ്ട്. ലുട്ടാപ്പി പലപ്പോഴും ഡാകിനിയെ തീരെ ബഹുമാനം കാണിയ്ക്കാതെ തള്ള എന്നാണ് വിളിയ്ക്കാറ്. എന്നാൽ കുട്ടൂസനെതിരെ ലുട്ടാപ്പി ഒന്നും പറഞ്ഞ് കാണാറില്ല. ലുട്ടാപ്പിയുടെ അമ്മാവനാണെങ്കിലും ലുട്ടാപ്പിയെ കണ്ണെടുത്താൽ കണ്ടു കൂടാത്തവനായിട്ടാണ് പുട്ടാലുവിനെ ചിത്രീകരിച്ചിരിക്കുന്നത്. ഒരു പക്ഷേ പുട്ടാലുവിന്റെ ഗുഹയിൽ നിന്ന് മാന്ത്രിക സാധനങ്ങൾ മോഷ്ടിക്കുന്നതിനാലാകാം ഇത്. പുട്ടാലു എന്ന് കേൾക്കുമ്പൊഴെ ഞെട്ടുമെങ്കിലും കുട്ടൂസന്റെ നിർബന്ധ പ്രകാരം പുട്ടാലുവിന്റെ ഗുഹയിൽ കക്കാൻ കേറാൻ ലുട്ടാപ്പി മടി കാണിക്കാറില്ല.

## പുറത്തേക്കുള്ള കണ്ണികൾ
* മായാവി കോമിക്സ് ഓൺലൈൻ 

വർഗ്ഗം:ചിത്രകഥകൾ
വർഗ്ഗം:മലയാളം കോമിൿ കഥാപാത്രങ്ങൾ
കെ. പാനൂർ

പൌരാവകാശപ്രവർത്തകനും, 2006-ൽ സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ച എഴുത്തുകാരനുമാണ് **കെ.പാനൂർ** (മരണം:20 ഫെബ്രുവരി 2018). കവി, ഗദ്യകവി, ഉപന്ന്യാസകാരൻ എന്നീ നിലകളിൽ വിദ്യാർത്ഥിജീവിതകാലത്തു തന്നെ എഴുത്തിന്റെ രംഗത്ത് സജീവമായിരുന്ന കുഞ്ഞിരാമൻ പാനൂരാണ് *കെ.പാനൂർ* എന്ന തൂലികാനാമം സ്വീകരിച്ചത്. കേരളത്തിലെ ആഫ്രിക്ക, ഹാ,നക്സൽബാരി, കേരളത്തിലെ അമേരിക്ക എന്നിവയാണ് പ്രധാനപ്പെട്ട കൃതികൾ.

## ഔദ്യോഗികജീവിതം
കേരള സർക്കാർ സർവ്വീസിൽ റവന്യൂ വിഭാഗം ജീവനക്കാരനായാണ് ഔദ്യോഗികജീവിതം ആരംഭിക്കുന്നത്. ആർക്കും താല്പര്യമില്ലാത്ത ആദിവാസിക്ഷേമവിഭാഗത്തിൽ സേവനം അനുഷ്ഠിക്കാൻ സ്വയം സന്നദ്ധനായി. കേരളത്തിൽ പലയിടങ്ങളിലായി ആദിവാസി ക്ഷേമപ്രവർത്തനത്തിൽ അഴിമതിമുക്തമായ സേവനം നടത്തി. ഡപ്യൂട്ടി കലക്ടറായാണ് സർവ്വീസിൽ നിന്ന് വിരമിച്ചത്. 

മലയാള കലാഗ്രാമം സ്ഥാപിക്കപ്പെട്ടപ്പോൾ അതിന്റെ റജിസ്ട്രാറായി നിയമിക്കപ്പെട്ടു. പത്തു വർഷത്തോളം ആ പദവി വഹിച്ചു. എഴുത്തിനും സാമൂഹികപ്രവർത്തനത്തിനും കൂടുതൽ സമയം കണ്ടത്താനായി പദവി ഉപേക്ഷിച്ചു.

വർഗ്ഗം:സാമൂഹ്യപ്രവർത്തകർ
വർഗ്ഗം:മലയാളസാഹിത്യകാരന്മാർ
വർഗ്ഗം:മലയാളകവികൾ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2018-ൽ മരിച്ചവർ

## അവലംബം
ചലന നിയമങ്ങൾ

ഭൗതികശാസ്ത്രത്തിൽ, ചലനവുമായി ബന്ധപ്പെട്ട് ചില നിയമങ്ങളുണ്ട്. അവയിൽ പ്രധാനപ്പെട്ടത് ഇവയാണ്:

* ന്യൂട്ടന്റെ ചലന നിയമങ്ങൾ
* ഗ്രഹചലനനിയമങ്ങൾ
* സാമാന്യ ആപേക്ഷികത
കൃഷ്ണമൃഗം

ആന്റിലോപ് ജനുസ്സിൽ ഇന്ത്യയിൽ കാണപ്പെടുന്ന ഏക ജീവിവർഗ്ഗമാണ്** കൃഷ്ണമൃഗം** അഥവാ **കരിമാൻ** . *കൃഷ്ണജിൻ‌ക, കാലാഹിരൺ*  എന്നൊക്കെയും വിളിക്കപ്പെടാറുണ്ട്. പാകിസ്താൻ, ബംഗ്ലാദേശ് തുടങ്ങിയ രാജ്യങ്ങളിലും ഉണ്ടായിരുന്നെങ്കിലും ഇന്നിവ ഇന്ത്യയിൽ മാത്രമേ അവശേഷിക്കുന്നുള്ളൂ. വൻ‌തോതിൽ വംശനാശഭീഷണി നേരിടുന്ന കൃഷ്ണമൃഗങ്ങൾ ആന്ധ്രാപ്രദേശിന്റെ സംസ്ഥാനമൃഗവുമാണ്. രാജസ്ഥാനിലും ഗുജറാത്തിലും ആണ്‌ ഇവ ഭൂരിഭാഗവും ഉള്ളത്.

## പ്രത്യേകതകൾ
### ശരീരഘടന
[left|thumb|Male & female in  [Hyderabad, India. ]]
ശരീരത്തിന്റെ മുകൾ‌ഭാഗത്തിനു കറുപ്പും കീഴ്ഭാഗത്തിനു വെള്ളനിറവും പിരിഞ്ഞ കൊമ്പുകളും ആൺമൃഗങ്ങളിൽ കണ്ടുവരുന്നു. ആൺ മൃഗങ്ങൾക്ക് സർപ്പിളാകൃതിയിൽ അറ്റത്തേയ്ക്കു നേർത്തു നേർത്തു പോകുന്ന  ഒന്നു മുതൽ നാലുവരെ തിരികളും ഏകദേശം 28ഇഞ്ച് നീളവും ഉള്ള കൊമ്പുകൾ ഉണ്ടാകും. പെൺ‌മൃഗങ്ങൾക്ക് മുകൾഭാഗത്ത് മഞ്ഞനിറമാണുണ്ടാവുക. ആൺ‌മൃഗങ്ങളേക്കാൾ അല്പം ചെറുതായ ഇവയ്ക്ക്  കൊമ്പുകളുണ്ടാവില്ല. പൂർണ്ണവളർച്ചയെത്തിയ മൃഗത്തിനു ഏതാണ്ട് 120സെ.മീ.നീളവും 31-45 കി.ഗ്രാം ഭാരവും കൊമ്പുകൾക്ക് 60സെ.മീ  നീളവും കാണാം. 12-16 വർഷം വരെയാണ്‌ ആയുസ്സ്.

### ആവാസവ്യവസ്ഥ
തുറന്ന പുൽമേടുകളിലാണ് കാടുകളിൽ കാണുന്നതിലധികം കൃഷ്ണമൃഗങ്ങളെ കാണുക. പുല്ലുതന്നെയാണ് പ്രധാന ഭക്ഷണമെങ്കിലും താഴെവീണുകിടക്കുന്ന കായ്കനികളും, ചെടിനാമ്പുകളും, പൂവുകളും ഭക്ഷിക്കാറുണ്ട്. ഒരു മുതിർന്ന ആണിന്റെ കീഴിലുള്ള 10 മുതൽ 30 വരെയുള്ള കൂട്ടങ്ങളായി ഇവയെ കണ്ടുവരുന്നു. നല്ല കാഴ്ചശക്തിയും ശ്രവണശക്തിയും ഓടാനുള്ള കഴിവുമാണ് ഇരപിടിയരിൽ നിന്നു രക്ഷപെടാൻ പ്രകൃതി ഇവയ്ക്കു നൽകിയിട്ടുള്ള സഹായം. പുല്ല്, ചെറിയ ചെടികൾ എന്നിവ ഭക്ഷിയ്ക്കുന്ന ഇവയുടെ ആവാസസ്ഥാനം സമതലങ്ങളിലാണ് . നാലു മീറ്റർ ഉയരത്തിൽ ചാടാനും ഏകദേശം മണിക്കൂറിൽ 90 കി.മീ വരെ ഓടാനും ഇവയ്ക്ക് കഴിവുണ്ട്.

## വംശനാശഭീഷണി
ഇന്ത്യയ്ക്കു സ്വാതന്ത്ര്യം ലഭിക്കുമ്പോൾ 40 ലക്ഷം കൃഷ്ണമൃഗങ്ങൾ ഇവിടുണ്ടായിരുന്നെന്നാണ് ഏകദേശ കണക്ക്. വംശനാശം വന്ന ഇന്ത്യൻ ചീറ്റയുടെ പ്രധാന ഇരയായിരുന്നു കൃഷ്ണമൃഗങ്ങൾ. ഇന്ന് വന്യജീവീസങ്കേതങ്ങളിലായി 40,000 -ൽ താഴെ കൃഷ്ണമൃഗങ്ങളേ അവശേഷിച്ചിട്ടുള്ളു. മനുഷ്യൻ നടത്തുന്ന വേട്ടയും ആവാസവ്യവസ്ഥയുടെ നാശവുമാണ് വംശനാശത്തിന്റെ കാരണം. ഇന്ന് രാജസ്ഥാൻ, പഞ്ചാബ്, മധ്യപ്രദേശ്, മഹാരാഷ്ട്ര, ഗുജറാത്ത് എന്നിവിടങ്ങളിലും മധ്യേന്ത്യയിൽ അവിടവിടെയായി ചില ചെറുസംഘങ്ങളായും, തെക്കേ ഇന്ത്യയിൽ - കർണാടകയിലെ തുംകൂർ ജില്ലയിലെ ജയമങ്കലി ബ്ലാക്ബക് റിസേർവിലും മാത്രമാണ് കൃഷ്ണമൃഗങ്ങൾ അവശേഷിക്കുന്നത്. നേപാളിലും വളരെ കുറച്ച് കൃഷ്ണമൃഗങ്ങളുണ്ട്. മാംസത്തിനും തോലിനും കൊമ്പിനും വിനോദത്തിനുമായുള്ള വേട്ടയാടലും, ആവാസവ്യവസ്ഥയിൽ കാർഷിക-വ്യവസായ പുരോഗതി ലക്ഷ്യം വച്ചുള്ള വികസന പദ്ധതികളുമാണ്‌ കൃഷ്ണമൃഗങ്ങളെ വംശനാശത്തിന്റെ വക്കിലെത്തിച്ചിരിക്കുന്നത്. 1900 -നു മുമ്പൊക്കെ രാജാക്കന്മാർ അവർ ഇണക്കിവളർത്തിയ ചീറ്റകളെ ഉപയോഗിച്ചു ഇവയെ വേട്ടയാടിയിരുന്നു. രാജസ്ഥാനിലെ ബിഷ്ണോയി ഗോത്രക്കാർ കൃഷ്ണമൃഗങ്ങളെ ആരാധനാ ഭാവത്തിൽ കണ്ട് സംരക്ഷിക്കുന്നുണ്ട്. മറ്റെല്ലാ‍യിടത്തും വേട്ടയാടപ്പെടുന്നു. ഹിന്ദിസിനിമാ നടൻ സൽമാൻ ഖാന് കൃഷ്ണമൃഗങ്ങളേയും വംശനാശഭീഷണി നേരിട്ടുകൊണ്ടിരിക്കുന്ന മറ്റൊരു മാൻ‌വർഗ്ഗമായ ചിങ്കാരയേയും വേട്ടയാടി കൊന്നതിന്റെ പേരിൽ അഞ്ച് വർഷം തടവുശിക്ഷ ലഭിച്ചിട്ടുണ്ട്. ഇന്ത്യയിൽ 1972-ലെ വന്യജീവി സംരക്ഷണനിയമപ്രകാരം സംരക്ഷിക്കപ്പെട്ടിട്ടുള്ള മൃഗമാണ് കൃഷ്ണമൃഗം. വനങ്ങളിലേയ്ക്കു മേയാൻ വിടുന്ന കന്നുകാലികളിൽ നിന്നും ലഭിക്കുന്ന സാംക്രമിക രോഗങ്ങൾ കൊണ്ടും, വിനോദസഞ്ചാരികളും മറ്റും ഉപേക്ഷിച്ചു പോകുന്ന ദഹിക്കാത്ത വസ്തുക്കൾ ഭക്ഷിക്കുന്നതുകൊണ്ടും നിസ്സാരമല്ലാത്തത്രയെണ്ണം മരിച്ചുപോകുന്നുവെന്നു കരുതുന്നു.

## അവലംബം


വർഗ്ഗം:മാനുകൾ
സീബോർഗിയം

അണുസംഖ്യ 106 ആയ മൂലകമാണ് **സീബോർഗിയം**. **Sg** ആണ് ആണ് ആവർത്തനപ്പട്ടികയിലെ ഇതിന്റെ പ്രതീകം. ഇത് ഒരു കൃത്രിമ മൂലകമാണ്. ഇതിന്റെ ഏറ്റവും സ്ഥിരതയുള്ള ഐസോട്ടോപ്പായ 271Sg ന് 1.9 മിനിറ്റ് ആണ് അർദ്ധായുസ്. ഇത്കൊണ്ട് നടത്തിയ രാസപരീക്ഷണങ്ങളിലൂടെ ഇത് ആവർത്തനപ്പട്ടികയിൽ ആറാം ഗ്രൂപ്പിൽ ഉൾപ്പെടുന്നുവെന്ന് ഉറപ്പാക്കിയിട്ടുണ്ട്.

## ഔദ്യോഗിക കണ്ടെത്തൽ
മൂലകം 106 ഔദ്യോഗികകമായി കണ്ടുപിടിക്കപ്പെട്ടത് 1974 ജൂണിലാണ്. ബെര്ക്ലിയിലെ കാലിഫോര്ണിയ സര്‌വകലാശാലയിലെ ആല്ബര്ട്ട് ഗിയോര്സോയുടേ നേതൃത്വത്തിലുള്ള ഗവേഷണ സംഘമായിരുന്നു ഈ കണ്ടുപിടിത്തത്തിന് പിന്നിൽ. 1 സെക്കന്റ് അര്ദ്ധായുസുള്ള 263106 ഐസോട്ടോപ്പ് താപ അണുസം‌യോജനത്തിലൂടെ നിർമ്മിച്ചതായി അവർ പ്രഖ്യാപിച്ചു.

## അവലംബം

വർഗ്ഗം:മൂലകങ്ങൾ
വർഗ്ഗം:കൃത്രിമമൂലകങ്ങൾ
വർഗ്ഗം:സംക്രമണ ലോഹങ്ങൾ
ഉത്തപുരം

തമിഴ്നാട്ടിലെ മധുര ജില്ലയിലെ ഒരു ഗ്രാമമാണ്** ഉത്തപുരം**. തൊട്ടകൂടായ്മയും തീണ്ടിക്കൂടായ്മയും നിലവിലുള്ള ചുരുക്കം ഇന്ത്യൻ ഗ്രാമങ്ങളിലൊന്നാണിത്.

## പുറത്തേക്കുള്ള കണ്ണികൾ
*മലയാള മനോരമ ഓൺലൈനിലെ വാർത്ത
ബുദ്ധമയൂരി

പാപിലിയോണിഡേ കുടുംബത്തിലെ ഒരംഗമായ ചിത്രശലഭം ആണ് **ബുദ്ധമയൂരി** (*Papilio buddha*/Malabar Banded Peacock). മയിലിന്റെ വർണ്ണം ഉള്ളതിനാലാണ് ഇവയെ മയൂരി എന്ന് നാമകരണം ചെയ്തിരിയ്ക്കുന്നത്. 2018 നവംബർ 12ന് സംസ്ഥാന ചിത്രശലഭം എന്ന പദവി  ബുദ്ധമയൂരിക്ക് ലഭിക്കുകയുണ്ടായി. വന ദേവത, പുള്ളിവാലൻ, മലബാർ റോസ് എന്നീ ഇനം പൂമ്പാറ്റകളെ പിന്തള്ളിയാണ് ബുദ്ധമയൂരി ആ സ്ഥാനം നേടിയെടുത്തത്.

## ശരീരഘടന

ചിറകുവിടർത്തുമ്പോൾ ചിറകുകൾ തമ്മിലുള്ള അകലം 90–100 മി.മീ. ആണ്. ഭംഗിയേറുന്ന വിധത്തിൽ തിളങ്ങുന്ന പച്ച നിറം ഇരുണ്ട നീലനിറത്തിൽ കലർ‌ന്ന് കറുപ്പുകലർ‌ന്നതുമായി ചിറകിന്റെ മദ്ധ്യത്തിൽ ഒരു പട്ട കാണാം. പിൻ‌ചിറകിൽ നീണ്ടചെറുവാലുണ്ടാകും. അവസാനത്തിൽ കറുത്ത പുള്ളിക്കുത്തും അതിനെ ചുറ്റി ചുവന്ന നിറവും കാണാം. മുൻ‌ചിറകുകളുടെ അടിഭാഗത്ത് ചാരനിറത്തിലുള്ള ഒരു പട്ടയുണ്ട്. പിൻചിറകുകളുടെ അരികിലൂടെ നേരിയ മഞ്ഞനിറത്തിലുള്ള കുത്തുകൾ കാണാം.
## ആഹാരരീതി
ഹനുമാൻ‌കിരീടം, രാജമല്ലി, ചെത്തി എന്നീ ചെടിയുടെ പൂക്കളിലെ തേനാണ് ഇവയുടെ ഭക്ഷിക്കാറുണ്ട്. ഇവയുടെ ഭക്ഷണസസ്യം മുള്ളിലമാണ്.

## ജീവിതചക്രം
മുള്ളില (*Zanthoxylum rhetsa*) മരങ്ങളിലാണ് ഇവയുടെ ആവാസം. വർഷത്തിൽ ഒരു തവണ മാത്രം മുട്ടയിടുന്ന ഇവയുടെ മുട്ട ഇളം‌മഞ്ഞനിറത്തിലാണ് കാണപ്പെടുന്നത്. മുട്ടയിൽനിന്നും ഉടലെടുക്കുന്ന ശലഭപ്പുഴു മഴക്കാലമാകുന്നതോടെ തളിരില ഭക്ഷിച്ച് പ്യൂപ്പയാകുന്നു.
മഴക്കാലത്തിന്റെ അവസാനത്തോടെ പൂർണ്ണവളർച്ച പ്രാപിയ്ക്കുന്നു.

File:Papilio buddha egg by Balakrishnan Valappil (5131270931).jpg|മുട്ട
File:Budha Peacock caterpillar fourth instar 2010 10 02 99 13 (5131836978).jpg|പുഴു
File:Budha Peacock Pupa 2010 10 17 99 23 (5131836972).jpg|പ്യൂപ്പ 
File:Budha peacock (29973013576).jpg|ശലഭം (മുതുകുവശം)
File:Papilionidae 2010 10 31 99 228 (5131270939).jpg|ശലഭം (ഉദരവശം)


## കാണപ്പെടുന്ന സ്ഥലങ്ങൾ
*ഇലപൊഴിയും വനങ്ങൾ
*നിത്യഹരിത വനങ്ങൾ
*അർദ്ധനിത്യഹരിതവനങ്ങൾ
സമുദ്രനിരപ്പിൽ നിന്ന് 2500 അടിയിൽ കൂടുതൽ ഉയരമില്ലാത്ത ധാരാളം മഴ ലഭിക്കുന്ന സസ്യനിബിഡമായ മലകളിലും കുന്നുകളിലുമാണ് ഇവയെ കൂടുതലായി കാണുക. നീലഗിരി കുന്നുകളുടെ പടിഞ്ഞാറൻ ഭാഗം ഇവയെ ധാരാളമായി കാണപ്പെടുന്ന പ്രദേശമാണ്.

## ഭീഷണി

അഴകിനു പേരുകേട്ട ഇവയുടെ ചിറകുകൾക്ക് വിദേശരാജ്യങ്ങളിൽ വലിയ മതിപ്പാണ്. അലങ്കാരത്തിനായും ഇവയെ പിടിച്ചുവെയ്ക്കുന്നു. വനാന്തരങ്ങൾ നശിയ്ക്കുന്നതും ഇവയ്ക്കൊരു ഭീഷണി ആണ്.
## ചിത്രശാല

Papilio budha2.jpg|മലബാറിൽ നിന്ന്
Papilio budha1.jpg|മലബാറിൽ നിന്ന്
Papilio budha.jpg|വെളുത്ത പ്രതലത്തിൽ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളം
വർഗ്ഗം:ശലഭത്താര
ബൃഹത് കഥ

അനേകം കഥകളും ഉപകഥകളും ഉൾക്കൊള്ളിച്ച്  പൈശാചി ഭാഷയിൽ  ഗുണാഢ്യനാൽ‌ രചിക്കപ്പെട്ടതാണ് **ബൃഹത് കഥ**. ഏഴുഭാഗങ്ങളിലായി ഏഴുലക്ഷം ശ്ലോകങ്ങളിലൂടെയാണ്  ഇതിന്റെ മൂല രചന നടത്തിയിട്ടുള്ളതെങ്കിലും, ഏഴാം ഖണ്ഡം മാത്രം ബാക്കിയാവുകയും ബാക്കി ഭാഗങ്ങൾ ഗ്രന്ഥകാരനാൽത്തന്നെ നശിപ്പിക്കപ്പെടുകയുമാണുണ്ടായത്.
 

## ഐതിഹ്യം
സംസ്കൃതത്തിൽ അഗാധമായ പാണ്ഡിത്യമുള്ള ഇദ്ദേഹം ശതവാഹനരാജാവിന്റെ സദസ്യനായിരുന്നു. ഒരു തർ‌ക്കത്തിന്റെ പേരിൽ താൻ പഠിച്ച സംസ്കൃത-പ്രാകൃത-ദേശഭാഷകളെല്ലാം അദ്ദേഹത്തിന് ഉപേക്ഷിക്കേണ്ടതായി വന്നു. മൗനവ്രതം ആചരിച്ച് തപസ്സു ചെയ്ത ഇദ്ദേഹത്തിന് വനവാസികളായ പുളിന്ദന്മാർ അവരുടെ ഭാഷ വശമാക്കിക്കൊടുത്തു. ശേഷം ഗ്രന്ഥരചന നടന്നു. പ്രചരണാർത്ഥം രാജാവിനെ സമീപിച്ചെങ്കിലും ഹീനഭാഷയായ പൈശാചിയിൽ എഴുതിയതിനാലും, കാട്ടിൽ വെച്ച് എഴുതിയതിനാൽ എഴുതുവാനുള്ള മഷി ലഭിയ്ക്കാത്തതിനാൽ സ്വന്തം രക്തത്താൽ എഴുതപ്പെട്ടതിനാലും രാജാവ് ഗ്രന്ഥത്തെ തിരസ്കരിച്ചു. ഇതിൽ മനം നൊന്ത് ഗുണാഢ്യൻ തന്റെ രചന ശിഷ്യന്മാർക്കും പക്ഷിമൃഗാദികൾക്കും വായിച്ചുകൊടുക്കുകയും പിന്നീട് അഗ്നിക്കിരയാക്കുകയും ചെയ്തു. ഈ പ്രവൃത്തിയിൽ വിഷണ്ണനായ രാജാവ് ഗുണാഢ്യനെ സമീപിക്കുകയും ബാക്കിയായ ഒരു ലക്ഷം ശ്ലോകങ്ങളെ സ്വീകരിക്കുകയും പ്രചരിപ്പിക്കുകയുമാണുണ്ടായത്.

## ചരിത്രത്തിൽ
ക്രിസ്തുവർഷത്തിന്റെ ആദ്യശതകത്തിലോ അതിനു മുൻപോ ആണ് ഇദ്ദേഹത്തിന്റെ ജീവിതകാലം എന്ന് അനുമാനിക്കപ്പെടുന്നു. ഈ കാലത്ത് പഞ്ചാബ് ഭരിച്ചിരുന്ന മേനന്ദർ ആണ് സാതവാഹനൻ എന്നും ഗുണാഢ്യൻ എന്നത് തൂലികാനാമമാണെന്നും ഗ്രന്ഥരചയിതാവിന്റെ യഥാർത്ഥനാമം നാഗഭിക്ഷു അഥവാ നാഗാർജ്ജുനൻ ആണെന്നും ചരിത്രകാരന്മാർ അഭിപ്രായപ്പെടുന്നു.

#### ബൃഹത് കഥയുടെ സ്വാധീനം
ഈ ഗ്രന്ഥം  പിൽക്കാലത്ത് ചെലുത്തിയ സ്വാധീനം വളരെ വലുതാണ്. ഇന്ത്യയിലുണ്ടായ ഏതൊരു മികച്ച ഇതിഹാസ കൃതിയോടും കിടപിടിക്കുന്ന ബൃഹത് കഥ, പിന്നീട് വിവിധ പേരുകളിൽ സംസ്കൃതത്തിലേക്കും തുടർന്ന് ലോകത്തിലെ പല ഭാഷകളിലേക്കും വിവർത്തനം ചെയ്യപ്പെടുകയും ചെയ്തു.
സംസ്കൃതത്തിലേക്ക് വിവർത്തനം ചെയ്യപ്പെട്ടതിൽ പ്രമുഖമായത്, കാശ്മീരി കവികളായ  ക്ഷേമേന്ദ്രന്റെ ബൃഹത്കഥാ മഞ്ജരിയും സോമദേവഭട്ടന്റെ  കഥാസരിത്സാഗരവും നേപ്പാളി കവിയായ ബുദ്ധസ്വാമിയുടെ ബൃഹദ്‌കഥാശ്ലോകസംഗ്രഹവുമാണ് 
അനന്തരം വന്ന ഭാസൻ, കാളിദാസൻ തുടങ്ങിയവരുടെ കൃതികളിൽ ഈ സ്വാധീനം കാണാം. കൂടാതെ ദക്ഷിണഭാരതത്തിൽ പെരുംകതൈ, നരവാണൻ തുടങ്ങിയ ഗ്രന്ഥങ്ങളും  ഇവയിൽ ചിലതാണ്.

## അവലംബം

### പുറത്തേയ്ക്കുള്ള കണ്ണികൾ
*ഗുണാഢ്യൻ ബൃഹത് കഥ രചിയ്ക്കുന്നതിന്റെ ചിത്രാഖ്യാനം തെലുഗ് യൂണിവേഴ്സിറ്റി മ്യൂസിയത്തിൽ നിന്ന്
http://www.teluguuniversity.ac.in/museum/pages/gunadya%20brihatkatha.html 
*http://en.wikipedia.org/wiki/Kathasaritsagara
*http://samskrutam.com/samskrit/literature/literature-kathasaritasagara.aspx?section=literature 

വിഭാഗം:സംസ്കാരം
വിഭാഗം:ഗ്രന്ഥങ്ങൾ
ഖുതുബ

മുസ്ലിം പള്ളികളിൽ വെള്ളിയാഴ്ചതോറും ജുമുഅ പ്രാർഥനയ്ക്കു മുമ്പും മുസ്ലിം സുദിനങ്ങളായ ഈദുൽഫിത്തർ (ചെറിയ പെരുനാൾ), ഈദുൽ അള്ഹ (വലിയ പെരുന്നാൾ) എന്നീ ദിവസങ്ങളിൽ പ്രാർഥനയ്ക്കുശേഷവും ഇമാം നടത്തുന്ന പ്രസംഗത്തെയാണ് **ഖുത്ബ** (Arabic: خطبة *khuṭbah*, ) എന്ന വാക്കുകൊണ്ട് അർത്ഥമാക്കുന്നത്. പെരുന്നാൾ നമസ്കാരങ്ങൾ, ഹജ്ജ് കർമ്മത്തിനു അറഫയിൽ, നിക്കാഹ് സമയത്ത് തുടങ്ങിയ സമയങ്ങളിലും  ഖുതുബ നിർവ്വഹിക്കാറുണ്ട്. പ്രഭാഷണം എന്നാണ് ഖുതുബയുടെ വാക്കർത്ഥം. ഒരു ജുമുഅക്ക് 2 ഖുതുബകളാണ് നിർവ്വഹിക്കാറ്. ജുമുഅ ളുഹർ (ഉച്ച സമയത്തുള്ള പ്രാർത്ഥന)നമസ്കാരത്തിനു പകരമായി നിവ്വഹിക്കുന്ന കർമ്മമാണെങ്കിലും ജുമുഅ നമസ്കാരം രണ്ട് റകഅത്താണ്. ബാക്കി രണ്ട് റകഅത്ത് ഖുതുബ വീക്ഷിക്കുന്നതിനു തുല്യമാണ്. കേരളത്തിൽ ഖുതുബ പാരായണം എന്ന് പറയാറുണ്ട്. പുസ്തകം നോക്കി ഖുതുബ വായിക്കുന്നവരും ഉണ്ട്. ഖുതുബ അറബി ഭാഷയിൽ വേണോ പ്രാദേശിക ഭാഷയിൽ  വേണോ എന്നതിനെ കുറിച്ച് മുസ്ലിം വിഭാഗങ്ങൾ  തമ്മിൽ തർക്കങ്ങൾ നിലവിലുണ്ട്. 

## നിബന്ധനകൾ
ഒരു ഖുത്ബ ശരിയാകണമെങ്കിൽ അതിന് അഞ്ചു നിബന്ധനകൾ പാലിക്കണമെന്ന് ഇസ്ലാം അനുശാസിക്കുന്നു: 
#പ്രപഞ്ചനാഥനായ അല്ലാഹുവിനെ സ്തുതിച്ചുകൊണ്ടായിരിക്കണം ഖുത്ബ തുടങ്ങേണ്ടത്. 
#അന്ത്യപ്രവാചകനായ മുഹമ്മദു നബിയുടെ പേരിൽ സ്വലാത്ത് ചൊല്ലുക 
#ശ്രോതാക്കൾക്ക് ദൈവഭക്തി ഉപദേശിക്കുക 
#പരിശുദ്ധ ഖുർആനിൽ നിന്ന് ഒരു സൂക്തമെങ്കിലും ഉദ്ധരിക്കുക 
#ലോക മുസ്ലിങ്ങൾക്കുവേണ്ടി പ്രാർഥിക്കുക.

## ചരിത്രം
ശത്രുക്കളെ ഭയന്ന് മക്കയിൽ നിന്നു പലായനം ചെയ്ത മുഹമ്മദ് നബിയും അനുയായികളും ഒരു വെള്ളിയാഴ്ച ദിവസം മദീനയ്ക്കടുത്ത് ബനൂസലീമ ഗോത്രക്കാർ താമസിക്കുന്ന റാനൂനയിലെത്തി. ജുമുഅ പ്രാർഥനയ്ക്കുശേഷം നബി അവിടെ സന്നിഹിതരായിരുന്നവരോടു പ്രസംഗിച്ചു. ഇതാണ് ആദ്യത്തെ ഖുത്ബയെന്നു പറയപ്പെടുന്നു. നബിയുടെ ഉജ്ജ്വലമായ പ്രസംഗം ശ്രോതാക്കളെ ആവേശഭരിതരാക്കി. ദൈവികസന്ദേശത്തിലുള്ള അവരുടെ വിശ്വാസം ഉറപ്പിക്കാൻ ഈ ഖുത്ബ സഹായകമായി. ഗ്രഹണസമയങ്ങളിലും വരൾച്ചകൊണ്ടു പൊറുതിമുട്ടുമ്പോൾ മഴപെയ്യിക്കുന്നതിനും ആപത്ഘട്ടങ്ങളിൽ നടത്തുന്ന പ്രത്യേക പ്രാർഥനകളിലും ഖുത്ബ ഒരു അനിവാര്യ ഘടകമാണ്.സമകാലിക സംഭവങ്ങളെക്കുറിച്ചും ഖുത്ബയിൽ പരാമർശിക്കാറുണ്ട്.

## മാറ്റങ്ങൾ
അറബി ഇതര രാജ്യങ്ങളിലുള്ളവർക്ക് **ഖുത്ബ** സന്ദേശം ഗ്രഹിക്കുക അപ്രാപ്യമായിരുന്നു . ജനങ്ങൾ സ്വീകരിക്കേണ്ട ഉദ്ബോധനങ്ങൾ ഒരു ചടങ്ങ് പോലെയായി നടത്തുന്നതിനെതിരെ പുരോഗമനാശയക്കാരായ പല പണ്ഡിതന്മാരിൽ നിന്നും മുറവിളി ഉയരാൻ തുടങ്ങി. ജനങ്ങൾക്ക് മനസ്സിലാക്കുന്ന ഭാഷയിലായിരുന്നു പ്രവാചകൻ  ഖുത്ബ നിർവഹിച്ചതെന്ന പ്രമാണം അവർ യാഥാസ്ഥിതിക വാദികളുടെ മുന്നിൽ വെച്ചു.

ടർക്കിഷ്  പരിഷ്കരണ വാദി മുസ്തഫ കമാൽ പാഷ സധൈര്യം അറബിയല്ലാത്ത മാതൃ ഭാഷയിൽ ആദ്യമായി  ഖുത്ബ നടപ്പാക്കി നവോത്ഥാനം കാഴ്ചവെച്ചു  
അത്താ തുർക്കിൻറെ പുരോഗമന പ്രവർത്തനങ്ങൾക്ക്  ലോക വ്യാപകമായി പിന്തുണ ലഭിച്ചതോടെ കേരളത്തിലെ മുസ്ലിം നവോത്ഥാന നായകർ കൊച്ചിയിലെ മട്ടാഞ്ചേരി പള്ളിയിൽ ഉറുദുവിലും പിന്നീട് മലയാളത്തിലും  ഖുത്ബ നടത്തി വിപ്ലവം സൃഷ്ട്ടിച്ചു.   ജനകീയ അംഗീകാരത്തോടെ 1936 ഇൽ  പരിഷ്കരണ സംഘടനകൾ ഖുത്ബ മാതൃഭാഷയിൽ  നടത്താൻ ആഹ്വാനം  നടത്തി പ്രമേയം  പാസ്സാക്കുകയും പുരോഗമന മനഃസ്ഥിതിക്കാർ അതിനെ സ്വാഗതം ചെയ്യുകയുമുണ്ടായി.  അറബിയിലും, മലയാളത്തിലും ഖുതുബ നിർവ്വഹിക്കുന്ന ധാരാളം പള്ളികൾ ഇന്ന്കേരളത്തിലുണ്ട്.

## കൂടുതൽ അറിവിന്
*നിസ്കാരം
*ജുമുഅ (നമസ്ക്കാരം)

വിഭാഗം:ഇസ്ലാമികം
വർഗ്ഗം:പ്രഭാഷണങ്ങൾ

## അവലംബം

## പുറം കണ്ണികൾ

വർഗ്ഗം:ഇസ്ലാമികാചാരങ്ങൾ
പപ്പടം

ലഘു|കാച്ചിയ പപ്പടം
thumb|പപ്പടം

കേരളീയസംസ്കാരത്തോട് ഇണങ്ങിച്ചേർ‌ന്ന ഒഴിച്ച്‌കൂടാനാവാത്ത ഒരു വിഭവമാണ് **പപ്പടം**.പപ്പടം ചൂടാക്കിയ എണ്ണയിലിട്ട് കാച്ചിയും തീയിൽ ചുട്ടും ആണ് ഉപയോഗിയ്ക്കുന്നത്. കൊങ്കണികളുടെ സംഭാവനയാണ് പപ്പടം.

## തരങ്ങൾ
വിവിധ തരം പപ്പടങ്ങൾ ഉണ്ട്. കേരളത്തിൽ പ്രചാരമുള്ളത് തിളക്കുമ്പോൾ പോളച്ചു വരുന്ന പപ്പടമാണ്. തമിഴ്നാട്ടിൽ ഇത്തരം വലിയ പോളകൾക്ക് പ്രിയമില്ല. പകരം പോളങ്ങൾ ചെറിയതും കറുമുറാന്നിരിക്കുന്നതുമായ പപ്പടമാണ്. ഉത്തരേന്ത്യയിൽ പപ്പടം തീയിൽ നേരിട്ട് ചുട്ടാണെടുക്കുന്നത്. എരിവും മറ്റും ചേർത്താണവിടെ ഉണ്ടാക്കുന്നത്. 

## ശാസ്ത്രീയവശം
ഉഴുന്നുപൊടിയാണ് പപ്പടം ഉണ്ടാക്കുന്നതിനായി ഉപയോഗിയ്ക്കുന്നത്. മാംസ്യം നിറഞ്ഞ ഉഴുന്നുപൊടി ജലം(For 15 liter water 2kg pappada karam and 3kg salt)  ചേർത്ത് കുഴയ്ക്കുമ്പോൾ, പൊടിയിലെ മാംസ്യത്തിനു മാറ്റം സംഭവിച്ച് ഒരു തരം പശപശപ്പ് ഉളവാകുന്നു . ഈ സവിശേഷതയാണ് 'ഡോ സ്വഭാവം'. ഈ പശിമയാണ് പപ്പടം കുമിളയ്ക്കാൻ കാരണം. മാംസ്യത്തിന്റെ നേരിയ പാളികൾക്കിടയിൽ വാതകമർദ്ദം ഉണ്ടാകുമ്പോൾ പാളികൾ തമ്മിൽ വേർ‌പെടുകയും അങ്ങനെ അവ കുമിളകളാവുകയും ചെയ്യുന്നു. തിളയ്ക്കുന്ന എണ്ണയിൽ ഇടുന്ന നേരം പപ്പടക്കാരം വിഘടിയ്ക്കുകയും കാർ‌ബൺ‌ഡൈ ഓക്‌സൈഡ് രൂപം കൊള്ളുകയും ചെയ്യുന്നു. പച്ചപ്പപ്പടത്തിൽ മിച്ചം വരുന്ന ജലാംശം ആവിയായി മാറുന്നു.

## ചേരുവകൾ
പച്ചപ്പപ്പടം നിർ‌മ്മിയ്ക്കുന്നതിനായി ഉഴുന്നുപൊടി, rice flour, salt, ജലം, പപ്പടക്കാരം എന്നിവ ഉപയോഗിയ്ക്കുന്നു.
## വലിയ പപ്പടം
സാധാരണയായി പപ്പടം വളരെ നേർത്തതും ഏകദേശം 10~15 സെന്റി മീറ്റർ വ്യാസവും ഉള്ളതാണ്. ചില പ്രദേശങ്ങളിൽ, മരണാനന്തരം നടത്തുന്ന അടിയന്തരം / ആണ്ട് പോലെയുള്ള സദ്യകൾക്ക് വലിയ പപ്പടം എന്ന പേരിൽ ഒന്നോ രണ്ടോ അടിയോളം വ്യാസത്തിലുള്ള വലിയ പപ്പടം വറുത്ത് പന്തലിന് മുൻപിലോ മൂലയിലോ കെട്ടിതൂക്കാറുണ്ടായിരുന്നു. വലിപ്പം കൂടുതലുള്ളതുകൊണ്ട് പൊടിഞ്ഞ് വീഴാതിരിക്കാനായി കമ്പുകൾ നെടുകനേയും കുറകനേയും വെച്ച് ഒരു ചട്ടകൂടുണ്ടാക്കി അതിനുള്ളിലാണ് "വലിയ പപ്പടം" വെയ്ക്കുക.

മരണത്തെ സൂചിപ്പിച്ച് "വലിയ പപ്പടം തിന്നുക" എന്നൊരു ചൊല്ല് തന്നെ ചില പ്രദേശങ്ങളിൽ നിലവിലുണ്ട്. 

ഉദാ: 
ചെറുപ്പക്കാർ പറയുകയാണെങ്ങിൽ, "ആ കിളവൻ നമ്മുടെ "വലിയ പപ്പടം" തിന്നിട്ടേ ചാകുന്നാ തോന്നുന്നേ". 
വയസ്സായവർ പരസ്പരം പറയുമ്പോൾ, "നിന്റെ വലിയ പപ്പടം തിന്നിട്ടേ ഞാൻ ചാകൂ". നിന്റെ അടിയന്തരം ഉണ്ടിട്ടേ ഞാൻ ചാകുവെന്നൊക്കെ പറയുന്നതുപോലെ.

## ചിത്രസഞ്ചയം

File:Pappad_-_പപ്പടം.JPG|പപ്പടം
ചിത്രം:Roasting Papadums.jpg | പപ്പടം ചുട്ടെടുക്കുന്നു
ചിത്രം:Stack of papadums.jpg | ചുട്ടെടുത്ത പപ്പടം
ചിത്രം:Pappadam.JPG | കാച്ചിവച്ച പപ്പടം
File:Pappadam_1.jpg | പപ്പടം ചെറുതാക്കി പൊട്ടിച്ച് കാച്ചിയത് 


## പുറം കണ്ണികൾ

## അവലംബങ്ങൾ

വർഗ്ഗം:എണ്ണപ്പലഹാരങ്ങൾ
പാലിൻഡ്രോം സംഖ്യ

മുന്പോട്ടു വായിച്ചാലും പിന്നോട്ടു വായിച്ചാലും ഒരുപോലെ തോന്നുന്ന സംഖ്യകളാണ് **പാലിൻഡ്രോം സംഖ്യകൾ**. പാലിൻഡ്രോം എന്ന പദത്തിൽനിന്നാണ്‌ ഈ പേരു വന്നത്. ആദ്യത്തെ പാലിൻഡ്രോം സംഖ്യകൾ 0, 1, 2, 3, 4, 5, 6, 7, 8, 9, 11, 22, 33, 44, 55, 66, 77, 88, 99, 101, 111, 121, 131, 141, 151, 161, 171, 181, 191, … 
## പാലിൻഡ്രോം വർഗ്ഗസംഖ്യകൾ

ചില വർഗസംഖ്യകളും പാലിൻഡ്രോം സംഖ്യകളായുണ്ട്. 
*676 = (26)2.
*69696 = (264)2.
*698896 = (836)2.
*5221225 = (2285)2.
*637832238736 = (798644)2.
*6916103777337773016196 = (83163115486)2.

## പാലിൻഡ്രോം അവിഭാജ്യസംഖ്യകൾ
2, 3, 5, 7, 11, 101, 131, 151, … (A002385) 

## അവലംബം


വിഭാഗം:ഗണിതം
സി.ഐ.ഡി. മൂസ 007

ചലച്ചിത്രനടൻ ദിലീപ് അഭിനയിച്ച സി.ഐ.ഡി മൂസ എന്ന ചിത്രത്തെ ആസ്പദമാക്കി നിർമ്മിക്കപ്പെട്ട ആനിമേഷൻ ചിത്രമാണ്‌ **സിഐഡി മൂസ 007** .ആദ്യമായാണ്‌ ഇന്ത്യയിൽ യഥാർഥ സിനിമയിലെ കഥാപാത്രങ്ങളെ ആസ്‌പദമാക്കി ആനിമേഷൻ ചിത്രം നിർമ്മി‌ക്കുന്നത്‌. 2003ൽ പുറത്തു വന്ന സിനിമയിൽ നിന്നും പ്രചോദനമുൾക്കൊണ്ട്‌ പ്രതിഭാധനരായ ഒരു കൂട്ടം ആനിമേറ്റർമാർ നിർമ്മിച്ചതായിരുന്നു സിഐഡി മൂസ 007.  എഫ്‌എക്‌സ്‌ 3 യുടെയും വയർഫ്രെയിം പ്രൊഡക്ഷന്റെയും ബാനറിൽ നിർമ്മിച്ച സിഐഡി മൂസ 007 എന്ന ആനിമേഷൻ ചിത്രം 2008 ഏപ്രിൽ  മാസം കൊച്ചിയിൽ റിലീസ്‌ ചെയ്തു.

## പിന്നണി പ്രവർത്തകർ
സംവിധാനവും, നിർമ്മാണവും നിർവ്വഹിച്ചത് ബിനു ശശിധരൻ. മുരളി കൃഷ്‌ണയാണ്‌ ചിത്രത്തിന്റെ തിരക്കഥയെഴുതിയത്‌.

## വിവാദങ്ങൾ
ചിത്രം പകർപ്പവകാശലംഘനം ആണെന്നു പറഞ്ഞ് നടൻ ദിലീപ് കേസ് കൊടുത്തത് വാർത്തയുണ്ടാക്കിയിരുന്നു. 
## അവലംബം


വർഗ്ഗം:മലയാളം ആനിമേഷൻ ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
മരുത്തോർവട്ടം

ചേർത്തലയിൽ നിന്നും 2.5 കിലോമീറ്റർ തെക്കുകിഴക്കായി തണ്ണീർമുക്കം നോർത്ത് വില്ലേജിൽ സ്ഥിതിതിചെയ്യുന്ന സ്ഥലമാണ് **മരുത്തോർവട്ടം**.

ഇവിടെ സ്ഥിതിചെയ്യുന്ന ശ്രീ മരുത്തോർവട്ടം ധന്വന്തരിക്ഷേത്രം പ്രശസ്‌തമാണ്‌. അതിനടുത്തായി സ്ഥിതിച്ചെയ്യുന്ന ഭഗവതിയുടെ അംബലവും വളരെ പ്രസിദ്ധമാണ്. ഭഗവതി ക്ഷേത്രത്തിലെ നവരാത്രി ഉൽസവവും വിജയദശമി നാളും ഭക്തർ വളരെ ഭക്തിയോടെ ആണ് ആചരിച്ചു പോരുന്നത്.
## അവലംബം

## പുറത്തേക്കുള്ള കണ്ണികൾ
ക്ഷേത്ര വെബ്സൈറ്റ്
നർഗീസ് ചുഴലിക്കാറ്റ്

മ്യാൻ‌മറിൽ  2008 മേയ് മാസം 2 നു ആഞ്ഞടിച്ച ചുഴലിക്കാറ്റാണ്‌ നർഗീസ് ചുഴലിക്കാറ്റ്. (Nargis) - **Cyclone Nargis** (JTWC designation: ***01B***, also known as **Very Severe Cyclonic Storm Nargis**) നർഗീസ് ആഞ്ഞടിച്ചതിനാൽ ബർമ്മയിൽ (മ്യാന്മർ) ഉരുൾ പൊട്ടലും വെള്ളപ്പൊക്കവുമുണ്ടായി ഏകദേശം 23,335&nbsp;ആൾക്കാർ കൊല്ലപ്പെട്ടു 37,019  ആളുകൾ കാണാതായതായും രേഖപ്പെടുത്തിയിരിക്കുന്നു. കാണാതായവരേയും ചേർത്താൽ മരണനിരക്ക് 100,000 എങ്കിലും വരുമെന്ന് കരുതുന്നു. ., എന്നാല് ലബൂട്ടാ പ്രവിശ്യയിൽ *മാത്രം*  80,000 മരണം രേഖപ്പെടുത്തിയതായും, അത് 100,000ആയേക്കാമെന്നും സൂചനകൾ ഉണ്ട് . പേരു നൽകപ്പെട്ടയിൽ വടക്കേ ഇന്ത്യൻ കടൽത്തീരത്തടിച്ച ഏറ്റവും സംഹാരതീക്ഷ്ണതയേറിയ ചുഴലിക്കാറ്റായിരുന്നു നർഗീസ്. ഭീകരതയുടെ കാര്യത്തിൽ ലോകത്തിൽ ഇന്നുവരെ ഉണ്ടായിട്ടുള്ള കൊടുങ്കാറ്റുകളിൽ 8-ആം സ്ഥാനത്താണ്‌ നർഗീസ്

## നാമകരണം
**നർഗീസ്** ("Nargis") (نرگس, IPA: næɵr-ɡɵs), എന്നത് പേർഷ്യൻ നാമമാണ്‌. അർത്ഥം= daffodil, എന്നിരുന്നാലും ഈ പേർഷ്യൻ പദം ഉറുദു വിലുംആദേശം ചെയ്യപ്പെട്ടിട്ടുണ്ട്. ചുഴലിക്കാറ്റിന്റെ പേര്‌ ഉറുദുവിൽ നിന്നാണ്‌ സ്വീകരിച്ചിരിക്കുന്നത്. . 

മുൻകാലങ്ങളിൻ ഇത്തരം ചുഴലിക്കാറ്റുകൾക്ക് പേരു നൽകപ്പെട്ടിരുന്നില്ല. ‌. അനുസരിച്ചാണ് ഈ പേരുകൾ നൽകപ്പെടുന്നത്. ചുഴലിക്കാറ്റുകളുടെ പട്ടിക യിൽ ഇതിനു മുന്ന് വീശിയത് ഗോണുവായിരുന്നു. ഇത് ഒമാനിലാണ്‌ കാര്യമായ നാശനഷ്ടമുണ്ടാക്കിയത്. 2008 ചുഴലിക്കാറ്റ് കാലത്തെ ആദ്യത്തേതാണ്‌ നർഗീസ്.
## കൊടുങ്കാറ്റിന്റെ ചരിത്രം

## രക്ഷാപ്രവർത്തനങ്ങൾ

### അന്താരാഷ്ട രക്ഷാപ്രവർത്തനങ്ങൾ
മേയ് 6 നു ചേർന്ന ബർമ്മീസ് സർക്കാരിന്റെ ഉന്നത തലയോഗം യു.എൻ|യുഎന്നിനോട് സഹായം ആവശ്യപ്പെട്ടെങ്കിലും രക്ഷാപ്രവർത്തനങ്ങൾക്ക് സർക്കാരിന്റെ പരോക്ഷമായ സഹായമേ ഉണ്ടായിരുന്നുള്ളൂ എന്നതിനാൽ ഒന്നും തന്നെ ആരംഭിക്കാനായില്ല. എന്നാൽ മേയ് 7 നു ബർമ്മീസ് സർക്കാർ ആദ്യത്തെ എതിർപ്പിനുശേഷം രക്ഷാപ്രവർത്തനങ്ങൾ തുടങ്ങാനുള്ള സന്നദ്ധത പ്രകടിപ്പിച്ചു. 

right|thumb|നർഗീസിന്റെ പാത

## അവലംബം


വർഗ്ഗം:ഇന്ത്യയിലടിച്ച ചുഴലിക്കാറ്റുകൾ
വർഗ്ഗം:മ്യാൻമാറിലടിച്ച ചുഴലിക്കാറ്റുകൾ
റോസ പാർക്സ്

അമേരിക്കയിലെ കറുത്ത വർഗ്ഗക്കാരുടെ പൗരാവകാശങ്ങൾക്ക് ആക്കം നൽകുന്നതിൽ വലിയ പങ്കു വഹിച്ച  **റോസ ലൂയിസ് മക്‌കോളി പാ‍ർൿസ്‌ **(1913 ഫെബ്രുവരി 4 - 2005 ഒക്ടോബർ 24) *ആധുനിക കാലഘട്ടത്തിലെ പൗരാവകാശ പ്രവർത്തനങ്ങളുടെ അമ്മ* (Mother of the Modern-Day  Civil Rights Movement) എന്നു അമേരിക്കൻ കോൺ‍ഗ്രസ്സ് വിശേഷിപ്പിച്ച വനിതയാണ്‌. 1955 ഡിസംബർ ഒന്നാം തീയതി , റോസ പാ‍ർൿസ്‌  ഒരു വെള്ളക്കാരനു ബസ്സിൽ സീറ്റ്‌ ഒഴിഞ്ഞുകൊടുക്കാൻ വിസമ്മതിച്ചതിനാൽ‍, വംശീയമായ വേർതിരിവ് നിലനിർത്തുന്നത് ഉദ്ദേശിച്ച് നടപ്പാക്കപ്പെട്ടിരുന്ന ജിം ക്രോ നിയമങ്ങളുടെ ലംഘനത്തിന്റെ പേരിൽ അറസ്റ്റ്‌ ചെയ്യപ്പെടുകയുണ്ടായി. ഇതിനെത്തുടർന്ന് മാർട്ടിൻ ലൂഥർ കിംഗിന്റെ നേതൃത്വത്തിൽ സംഘടിക്കപ്പെട്ട മോണ്ട്ഗോമറി ബസ്‌ ബഹിഷ്കരണസമരം,  കറുത്ത വർഗ്ഗക്കാരുടെ പൗരാവകാകാശങ്ങൾക്കുവേണ്ടി അമേരിക്കൻ ഐക്യ നാടുകളിൽ നടന്ന ഏറ്റവും വലിയ സമരങ്ങളിൽ  ഒന്നായിരുന്നു. അലബാമയിലെ യു. എസ്. ഡിസ്ട്രിക്ട് കോടതി ഈ കേസിൽ പ്രക്ഷോഭകർ‌ക്കനുകൂലമായി വിധി പ്രഖ്യാപിക്കുകയും മോണ്ട്ഗോമറിയിലെ ബസ്സുകളിൽ വെള്ളക്കാർക്കായി പ്രത്യേകസീറ്റുകൾ നീക്കിവക്കുന്നത് നിർത്തലാക്കുകയും ചെയ്തു..

## ബാല്യം /വിദ്യാഭ്യാസം /വിവാഹം
മാതാവ് അധ്യാപികയും പിതാവ് മരപണിക്കാരനുമായിരുന്നു. കറുത്ത വർഗ്ഗക്കാർ ഏറെയുള്ള അലബാമ സംസ്ഥാനത്തിലായിരുന്നു ജനനം. അനാരോഗ്യം പിടിപ്പെട്ടിരുന്ന ബാല്യകാലത്ത് മാതാപിതാക്കളുടെ വിവാഹമോചനത്തിനും സാക്ഷ്യം വഹിക്കേണ്ടി വന്നു. കറൂത്ത വർഗ്ഗക്കാരുടെ സഭയായ ആഫ്രിക്കൻ മെതൊഡിസ്റ്റ് എപിസ്ക്കോപ്പൽ ചർച്ചിലെ അംഗങ്ങളായിരുന്നു കുടുംബക്കാർ. 

അമ്മയേയും അമ്മൂമ്മയേയും പരിചരിക്കേണ്ടി വന്നതിനാൽ ഹൈസ്കൂൾ വിദ്യാഭ്യാസം പൂർത്തിയാക്കാൻ റോസയ്ക്ക് സാധിച്ചിരുന്നില്ല. വെള്ളക്കാരുടെ കുട്ടികൾ ബസ്സിലും കറുത്ത കുട്ടികൾ നടന്നും സ്ക്കൂളിൽ പോകുക എന്നതായിരുന്നു അന്നത്തെ സമ്പ്രദായം. കടകൾ ഉൾപ്പെടെയുള്ള പൊതു സ്ഥലങ്ങളിലും  ബസ്സുകളിലെ ഇരിപ്പടങ്ങളിലും ഈ വർഗ്ഗവ്യത്യാസം പ്രത്യക്ഷമായി നിലനിർത്തിയിരുന്നു.  വെള്ള വർഗ്ഗ മേധാവിത്ത വാദികളായ (white supremists) കൂ ക്ലക്സ് ക്ലാൻ കറുത്ത കുട്ടികൾ പഠിക്കുന്ന സ്ക്കൂൾ കത്തിക്കുകയും അവിടുത്തെ വെള്ളക്കാരായ അധ്യാപകരെ ബഹിഷ്ക്കരിക്കുകയും ചെയ്തിരുന്നത് റോസയുടെ ബാല്യകാലത്തെ സംഭവങ്ങളാണ്.

റോസ 19ആമത്തെ വയസ്സിൽ വിവാഹിതയായി. ബാർബറും , കറുത്ത വർഗ്ഗക്കാരുടെ സംഘാടകനുമായിരുന്നു ഭർത്താവ് റേമണ്ട് പാർക്ക്സ്. റേമണ്ടിന്റെ നിർബന്ധത്തിനു വഴങ്ങിയാണ് വിവാഹശേഷം ഹൈസ്ക്കൾ വിദ്യാഭ്യാസം പൂർത്തിയാക്കുന്നത്. പത്ത് ശതമാനത്തിൽ താഴെ മാത്രം കറുത്ത വർഗ്ഗക്കാരേ അന്ന് ഹൈസ്ക്കുൾ പൂർത്തിയാക്കിയിരുന്നുള്ളൂ.

## അവലംബം


വർഗ്ഗം:1913-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ഫെബ്രുവരി 4-ന് ജനിച്ചവർ
വർഗ്ഗം:ഒക്ടോബർ 24-ന് മരിച്ചവർ
വർഗ്ഗം:അഹിംസയുടെ വക്താക്കൾ
വർഗ്ഗം:അമേരിക്കയിലെ പൗരവകാശ പ്രവർത്തകർ
ദുര്യോധന വധം (ആട്ടക്കഥ)

**ദുര്യോധന വധം [[ആട്ടക്കഥ]]** രചിച്ചിരിയ്ക്കുന്നത് വയസ്കര ആര്യനാരായണൻ മൂസ്സ്(1841-1902) ആണ്. മഹാഭാരതത്തിലെ ചില കഥാസന്ദർഭങ്ങളുടെ ആട്ടക്കഥാരൂപത്തിലുള്ള ആവിഷ്കാരമാണ് ഇത്. ചൂതുകളി, പാണ്ഡവരുടെ വനവാസം, ഭാരതയുദ്ധം എന്നിവ ചിലതാണ്.

## അരങ്ങത്ത്

പാണ്ഡവർ-പച്ച

ദുരോധനൻ - കത്തി

ദുശ്ശാസനൻ-ചുവന്ന താടി

ശകുനി -കറുത്തതാടി, മിനുക്കുവേഷം

പാഞ്ചാലി-മിനുക്ക്

ഭാനുമതി-മിനുക്ക്

ധൃതരാഷ്ട്രർ-വെള്ളത്താടി,പച്ച

കൃഷ്ണൻ-മുടി,പച്ച

ഹനുമാൻ-വെള്ളത്താടി

മുമുക്ഷു-മിനുക്ക്

രൗദ്രഭീമൻ

വേതാളം-കരി

## കഥ

അസുരശില്പിയായ മായനാൽ നിർ‌മ്മിയ്ക്കപ്പെട്ട പാണ്ഡവരുടെ പുതിയ കൊട്ടാരം കൗരവർ സന്ദർശിയ്ക്കാനായി എത്തുന്നത് മുതലാണ് അരങ്ങത്ത് അവതരിപ്പിയ്ക്കപ്പെടുന്നത്.

കൊട്ടാരത്തിന്റെ ശില്പിയായ മായന്റെ കരവിരുതിൽ സ്ഥലജലവിഭ്രാന്തിയിൽ കൗരവർ അകപ്പെട്ടു. സ്ഫടികനിർമ്മിതമായ തറകളെ ജലാശയമെന്നുകരുതി തങ്ങളുടെ വസ്ത്രങ്ങൾ ഉയർത്തി പാദം കൊണ്ട് തപ്പിത്തപ്പിയും അവർ നടന്നു. അല്പസമയം കഴിഞ്ഞപ്പോൾ യഥാർത്ഥമായ ജലാശയം കണ്ട് അത് നിലമാണെന്ന് കരുതുകയും ജലാശയത്തിൽ മുങ്ങിപ്പോവുകയുമുണ്ടായി. ഇത്കണ്ട് ഭീമസേനൻ പരിഹസിച്ച് ഉറക്കെ ചിരിച്ചു, പാഞ്ചാലിയാവട്ടെ മുഖം മറച്ചു.

പരിഹാസിതനായ ദുര്യോധനൻ ഹസ്തിനപുരിയിൽ മടങ്ങൈയെത്തി, മാതുലനായ ശകുനിയോട് വിവരമെല്ലാം അറിയിയ്ക്കുകയും ഇതിനു പകരം ചെയ്യണമെന്ന് തീരുമാനിച്ചു. ചൂതുകളിയിൽ സമർത്ഥനായ ശകുനി കള്ളച്ചൂതിൽ പാണ്ഡവരെ തോല്പിച്ച് പാണ്ഡവരുടേതായ രാജ്യം, സേന, ധനം, ശേഷം സഹോദരന്മാരിൽ ഓരോരുത്തരായും അവസാനം പാഞ്ചാലിയെത്തന്നെയും പണയം വെച്ചു. വസ്ത്രാക്ഷേപവും തുടർ‌ന്ന് പാഞ്ചാലിയുടെ ശപഥവും ഇതേത്തുടർ‌ന്ന് വരുന്നു. ഭയപ്പെട്ട ധൃതരാഷ്ട്രർ,പാഞ്ചാലിയുടെ ആവശ്യപ്രകാരം ആയുധഹസ്തരായ പാണ്ഡവരെ തിരികെ നൽകുകയും വ്യവസ്ഥയനുസരിച്ച് 12 വൽസരം വനവാസവും അന്ത്യത്തിലായി ഒരു വർഷം അജ്ഞാതവാസവും നടത്താനായി നിയോഗിതരാവുനു.

അജ്ഞാതവാസവും പൂർത്തിയാക്കി തിരിച്ചെത്തിയ പാണ്ഡവർ തങ്ങളുടെ രാജ്യത്തെ തിരിച്ചുചോദിയ്ക്കുന്നതിനായി കൃഷ്ണനെ നിയോഗിയ്ക്കുന്നു. യുദ്ധം അനിവാര്യമെന്നും പാഞ്ചാലിയുടെ ശപഥം നിറവേറ്റപെടുമെന്നും കൃഷ്ണൻ അവരെ അറിയിയ്ക്കുന്നു.

ദൂതിനായി ഹസ്തിനപുരിയിലേയ്ക്ക് എത്തിച്ചേരുന്ന കൃഷ്ണന്റെ വരവ് അരങ്ങിൽ അവതരിപ്പിയ്ക്കുന്നത് കാണികളുടെ ഭാഗത്ത്നിന്നും വരുന്നതായാണ്. പഞ്ചവാദ്യത്തിന്റെ അകമ്പടിയോടെ ആലവട്ടം,വെഞ്ചാമരം,മുത്തുക്കുട എന്നിവയുമായി കൃഷ്ണൻ രംഗത്തെത്തുന്നു. എല്ലാവരാലും ആദരിയ്ക്കപ്പെടുന്ന കൃഷ്ണൻ പാണ്ഡവർ‌ക്കായി രാജ്യം ചോദിച്ചെങ്കിലും സൂചികുത്താനിടം പാണ്ഡവർക്ക് നൽകില്ല എന്ന് അറിയപ്പെടുന്നു.അപ്രകാരം 18 ദിവസത്തോളം നീണ്ട ഭാരതയുദ്ധത്തിന് ഹേതുവാകുന്നു.

യുദ്ധത്തിൽ ദുശ്ശാസനൻ രൗദ്രഭീമനാൽ വധിയ്ക്കപ്പെടുകയും പാഞ്ചാലിയുടെ ശപഥം അപ്രക്കരം നിറവേറ്റപ്പെടുകയും ചെയ്യുന്നു.

ആട്ടക്കഥയിൽ എഴുതപ്പെട്ട എല്ലാഭാഗങ്ങളും രംഗത്ത് സാധാരണയായി അവതരിപ്പിയ്ക്കാറില്ല. കഥയുടെ ആരംഭത്തിൽ ദുര്യോധനപത്നി ഭാനുമതിയുടെ ഭാഗവും,യുദ്ധത്തിനു മുൻപ് അർ‌ജ്ജുനന് ഹനുമാന്റെ വരദാനവും യുദ്ധസമയത്തെ ഗീതോപദേശവും ഇവയിൽ ചിലതാണ്. ദുര്യോധനവധം എന്ന് പേരെങ്കിലും ദുര്യോധനന്റെ വധം സാധാരണയായി അവതരിപ്പിയ്ക്കാറില്ല. ദുശ്ശാസനന്റെ വധത്തോടെ അവസാനിപ്പിയ്ക്കുകയാണ് പതിവ്. സമ്പൂർണ്ണ ദുര്യോധനവധം എന്ന പേരിൽ ഇതെല്ലാം ഉൾപ്പെടുത്തിയും അവതരിപ്പിച്ച്‌ വരുന്നുണ്ട്.

ദുശ്ശാസനവധം അവതരിപ്പിയ്ക്കുന്നത് പ്രത്യേകമായാണ്. ഈ സമയത്ത് 2 മദ്ദളം,2 ചെണ്ട എന്നിവയാണുപയോഗിയ്ക്കുന്നത്.കൂടാതെ ഭീമൻ സാധാരണ വേഷത്തിൽ നിന്നും മാറി, അല്പം ഭയപ്പെടുത്തുന്ന രീതിയിൽ വേഷംകെട്ടി വരുന്നു.

ദുശ്ശാസനവധം കഴിഞ്ഞ് അടക്കാനാവാത്ത രൗദ്രത്തോടെ നിൽക്കുന്ന ഭീമനെ കൃഷ്ണൻവന്ന് സമാധാനിപ്പിച്ച് അനുഗ്രഹിയ്ക്കുന്നതാണ് അവസാനരംഗം.

## ഇതും കാണുക
കഥകളി

വിഭാഗം:ആട്ടക്കഥകൾ
വിഭാഗം:വായസ്കര ആര്യനാരായണൻ മൂസ്സ് രചിച്ച ആട്ടക്കഥകൾ
കിഴക്കിന്റെ അസ്സീറിയൻ സഭ

വടക്കൻ മെസപ്പൊട്ടോമിയയിലെ അസീറിയ കേന്ദ്രമായി വികസിച്ചു വന്ന ഒരു ക്രൈസ്തവ സഭയാണ് **കിഴക്കിന്റെ അസ്സീറിയൻ സഭ** അഥവാ **അസീറിയൻ പൗരസ്ത്യ സഭ** (Assyrian Church of the East). പൗരാണികമായ കിഴക്കിന്റെ സഭയുടെ പൈതൃകവും പാരമ്പര്യവും അവകാശപ്പെടുന്ന സഭകളിലൊന്നായ ഈ സഭയുടെ ഔദ്യോഗിക നാമം **കിഴക്കിന്റെ അപ്പോസ്തോലിക കാതോലിക അസ്സീറിയൻ സഭ** എന്നാണ്. അസ്സീറിയൻ സഭയും അപ്പോസ്തോലന്മാരുടെ കാലത്ത് നിന്ന് പിന്തുടർച്ച അവകാശപ്പെടുന്ന മറ്റ് പ്രധാന സഭാ വിഭാഗങ്ങളായ പൗരസ്ത്യ ഓർത്തഡോക്സ് സഭ, ഓറിയന്റൽ ഓർത്തഡോക്സ്, കത്തോലിക്ക സഭ എന്നിവ ഒന്നുമായും കൂദാശപരമായ സംസർഗ്ഗം നിലവിലില്ല .  

ദൈവശാസ്ത്രപരമായി അസ്സീറിയൻ സഭ, നെസ്തോറിയൻ സിദ്ധാന്തവുമായി യോജിക്കുന്നില്ല എന്നതുകൊണ്ടും  **നെസ്തോറിയൻ സഭ** എന്ന പേര് ദൈവശാസ്ത്രത്തിൽ എതിർപ്പുകൾ ഉള്ള മറ്റ് സഭകൾ ചാർത്തിക്കൊടുത്തതായതുകൊണ്ടും  നെസ്തോറിയസ്സിനും നാലു നൂറ്റാണ്ടുകൾക്ക് മുൻപ് തന്നെ ഈ സഭ നിലവിലിരുന്നതിനാലും സഭാധികാരികൾ പലപ്പോഴും 'നെസ്തോറിയൻ സഭ' എന്ന വിവക്ഷയെ തള്ളിക്കളഞ്ഞിട്ടുണ്ട്.

അസ്സീറിയൻ സഭ ആരാധനയിൽ അറാമിയയുടെ പൗരസ്ത്യ സുറിയാനി ഭാഷാഭേദവും പൗരസ്ത്യ പാരമ്പര്യങ്ങളും പിന്തുടരുന്നു. ആദായി-മാറി, തിയഡോർ, നെസ്തോറിയസ് എന്നിവരുടെ പേരിലുള്ള മൂന്ന് അനഫോറകൾ (കൂദാശാക്രമം) സഭയിൽ നിലവിലുണ്ട്. 

ഒന്നാം നൂറ്റാണ്ട് മുതൽ മൂന്നാം നൂറ്റാണ്ട് വരെയുള്ള കാലഘട്ടത്തിൽ അസ്സൂറിസ്ഥാൻ പ്രവിശ്യയിൽ (പാർത്ഥിയൻ ഭരണത്തിലിരുന്ന അസ്സീറിയയിൽ) ഉടലെടുത്ത പൗരസ്ത്യ സഭ അതിന്റെ സുവ്വർണ്ണകാലത്ത് അപ്പർ മെസപ്പൊട്ടോമിയൻ ഹൃദയഭൂമിയിൽ നിന്ന് വിദൂര ദേശങ്ങളായ ചൈന, മംഗോളിയ, മധ്യഏഷ്യ, ഇന്ത്യഎന്നിവിടങ്ങളിലേക്ക് പ്രചരിച്ചിരുന്നു.

1552-ൽ സഭയിലെ പാത്രിയർക്കാ സ്ഥാനത്തിന്റെ പിന്തുടർച്ചയെ തുടർന്നുണ്ടായ തർക്കം ഒരേ സമയം സഭയിൽ രണ്ടു പാത്രിയർക്കീസുകൾ അധികാരത്തിലെത്തുവാൻ ഇടയാവുകയും പിളർപ്പിന് നിദാനമാവുകയും ചെയ്തു. ഇവയിൽ അസ്സീറിയയിലെയും മൊസൂലിലെയും സഭ എന്ന് അദ്യകാലത്ത് അറിയപ്പെട്ട വിഭാഗം പിന്നീട് ആഗോള കത്തോലിക്ക സഭയുമായി സംസർഗ്ഗത്തിലെത്തുകയുണ്ടായി. ഈ വിഭാഗം കൽദായ കത്തോലിക്കാ സഭയെന്ന പേരിലിപ്പോഴറിയപ്പെടുന്നു. 

ജൂലിയൻ കലണ്ടറിനെ അടിസ്ഥാനമാക്കിയുള്ള ആരാധനാക്രമത്തിനു പകരം ഗ്രിഗോറിയൻ കലണ്ടർ സ്വീകരിക്കുവാനുള്ള തീരുമാനം 1964-ൽ വീണ്ടും ഒരു പിളർപ്പിന് കാരണമായി. കലണ്ടർ പരിഷ്കരണത്തെ എതിർത്ത വിഭാഗം 1968-ൽ പുരാതന പൗരസ്ത്യ സഭ (Ancient Church of the East) എന്ന പേരിൽ  ബാഗ്ദാദ് കേന്ദ്രമായി മറ്റൊരു സഭയായി മാറുകയും തങ്ങളുടേതായ ഒരു കാതോലിക്കോസ്-പാത്രിയർക്കീസിനെ സഭാ മേലധ്യക്ഷനായി തെരഞ്ഞെടുക്കുകയും ചെയ്തു. 

അസ്സീറിയൻ പൗരസ്ത്യ സഭ ഇപ്പോൾ നയിക്കുന്നത് അമേരിക്കയിലെ ചിക്കോഗോ കേന്ദ്രമായുള്ള കാതോലിക്കോസ്-പാത്രിയർക്കീസാണ്. ഇദ്ദേഹത്തിന്റെ കീഴിലായി മധ്യ-പൗരസ്ത്യ രാജ്യങ്ങൾ, ഇന്ത്യ, വടക്കൻ അമേരിക്ക, യൂറോപ്പ് എന്നിവിടെങ്ങളിലായി നിരവധി മെത്രാപ്പോലീത്തമാരും മെത്രാന്മാരും വൈദികരും ശെമ്മാശന്മാരും സഭയിലുണ്ട്.

## കേരളത്തിൽ
അസ്സീറിയൻ പൗരസ്ത്യ സഭയുടെ കേരളത്തിലെ ശാഖ കൽദായ സുറിയാനി സഭ എന്ന പേരിലാണറിയപ്പെടുന്നത്. പ്രാദേശിക സഭാതലവൻ മാർ ഔഗേൻ കുര്യാക്കോസ് മെത്രാപ്പോലീത്തയാണ്.

## ഇതുകൂടി കാണുക
* നെസ്തോറിയൻ സിദ്ധാന്തം
* നെസ്തോറിയസ്
* കൽദായ സുറിയാനി സഭ
* പുരാതന പൗരസ്ത്യ സഭ
## അവലംബം

വർഗ്ഗം:കിഴക്കിന്റെ അസ്സീറിയൻ സഭ
കിഴക്കിന്റെ പുരാതന സഭ

കിഴക്കിന്റെ സഭയുടെ പിന്തുടർച്ച അവകാശപ്പെടുന്ന ഒരു ക്രൈസ്തവസഭാ വിഭാഗമാണ് **കിഴക്കിന്റെ പുരാതന സഭ** (). ബാഗ്ദാദ് ആണ് ഈ സഭയുടെ ആസ്ഥാനം. കിഴക്കിന്റെ അസ്സീറിയൻ സഭയിൽ മാർ‍ ശെമഊൻ ൨൩‍ പാത്രിയർക്കീസിന്റെ കാലശേഷം കുടുംബവാഴ്ചാ വിരുദ്ധരും കലണ്ടർ പരിഷ്കരണ വിരുദ്ധരുമായവർ 1968-ൽ മാർ‍ തോമ ധർ‍മോയെ പാത്രിയർക്കീസാക്കി. ഏതാനും വർ‍ഷങ്ങൾ ഈ കക്ഷിയ്ക്കായിരുന്നു ഇറാഖി സർ‍ക്കാരിന്റെ ഔദ്യോഗിക അംഗീകാരം. പിന്നീട് പിന്തുണ മറുകക്ഷിയ്ക്കായി.

മാർ‍ തോമ ധർ‍മോയുടെ കാലശേഷം 1970-ൽ തെരഞ്ഞെടുക്കപ്പെട്ട് 1972 ഫെബ്രുവരി 20-നു് വാഴിയ്ക്കപ്പെട്ട പരിശുദ്ധ ആദ്ദായി രണ്ടാമനായിരുന്നു 11 February 2022 വരെ ഈ സഭയുടെ കാതോലിക്കോസ്-പാത്രിയർക്കീസ്. 1995-ൽ‍ ഈ സഭയുടെ കേരള ശാഖ (കൽദായ സുറിയാനി സഭ) അസ്സീറിയൻ പൗരസ്ത്യ സഭയിൽ ലയിച്ചു. നിലവിൽ മാർ യാക്കോബ് മൂന്നാമൻ ദാനിയേൽ ആണ് സഭയുടെ പരമാദ്ധ്യക്ഷൻ.

വർഗ്ഗം:പൗരസ്ത്യ സുറിയാനി സഭകൾ
കൽദായ കത്തോലിക്കാ സഭ

കത്തോലിക്കാ സഭയിലെ പൗരസ്ത്യ സ്വയംഭരണാധികാരസഭകളിൽ ഉൾപ്പെടുന്ന ഒരു പാത്രിയാർക്കൽ സഭയാണ് **കൽദായ കത്തോലിക്കാ സഭ** (Chaldean Catholic Church). 
16-ആം നൂറ്റാണ്ടിൽ (1552) യോഹന്നാൻ സൂലാഖയെന്ന റമ്പാനെ ഒരു വിഭാഗം പാത്രിയർക്കീസായി തിരഞ്ഞെടുത്തതുമൂലം  കിഴക്കിന്റെ സഭയിലുണ്ടായ ഭിന്നതയെത്തുടർന്ന് അദ്ദേഹം കത്തോലിക്കാ സഭയിൽ മാർപ്പാപ്പയുടെ അംഗീകാരം നേടിയെടുത്തു. അദ്ദേഹം 'മാർ ശിമയോൻ എട്ടാമൻ' എന്ന പാത്രിയർക്കൽ നാമം  സ്വീകരിച്ചതോടെ അദ്ദേഹത്തിന്റെ പിൻഗാമികളായ പാത്രിയർക്കീസുമാരും *[[ശിമയോൻ പരമ്പര]]* എന്ന് അറിയപ്പെട്ടു. എന്നാൽ ഈ സഭ 1662ൽ മാർപ്പാപ്പയുമായുള്ള ബന്ധംവെടിഞ്ഞ് ആധുനിക അസ്സീറിയൻ പൗരസ്ത്യ സഭയായി മാറി സ്വതന്ത്രമായി നിലകൊണ്ടുവരുന്നു. അതേസമയം 1552ൽ മാർപ്പാപ്പയുമായി ഐക്യത്തിന് തയ്യാറാകാതിരുന്ന മാർ ശിമയോൻ ഏഴാമൻ പാത്രിയർക്കീസിന്റെ പിൻഗാമികൾ ഉൾപ്പെടുന്ന *[[ഏലിയാ പരമ്പര]]* 1830ൽ മാർ യോഹന്നാൻ ഹോർമിസ്ദ് പാത്രിയർക്കീസിന്റെ കാലത്ത് കത്തോലിക്കാ സംസർഗ്ഗത്തിന്റെ ഭാഗമാവുകയും ചെയ്തു. ഇതാണ് ആധുനിക കൽദായ കത്തോലിക്കാ സഭയുടെ തുടക്കം.  

പൗരസ്ത്യ കത്തോലിക്കാ കാനോൻ പ്രകാരമുള്ള സ്വയംശിർക പാത്രിയർക്കാഭരണരീതിയാണ് കൽദായ കത്തോലിക്കാ സഭയിൽ നിലവിലുള്ളത്. കൽദായ കത്തോലിക്കാ പാത്രിയർക്കീസിന്റെ സ്ഥാനിക നാമം *[[പൗരസ്ത്യ കാതോലിക്കോസ്|ബാബിലോൺ പാത്രിയർക്കീസ്]]* (പൗരസ്ത്യ കാതോലിക്കോസ്) എന്നാണ്. ഇപ്പോഴത്തെ ബാബിലോൺ പാത്രിയർക്കീസ് ലൂയിസ് റപ്പായേൽ സാക്കോ ആണ്.

## ഇതുകൂടി കാണുക
* പുരാതന പൗരസ്ത്യ സഭ
* അസ്സീറിയൻ പൗരസ്ത്യ സഭ
* കിഴക്കിന്റെ സഭ
* എദേസ്സൻ സഭാപാരമ്പര്യം
* കത്തോലിക്കാ സഭ
* സീറോ മലബാർ സഭ
* കൽദായ സുറിയാനി സഭ

## അവലംബം

വർഗ്ഗം:പൗരസ്ത്യ കത്തോലിക്കാ സഭകൾ
വർഗ്ഗം:പൗരസ്ത്യ സുറിയാനി സഭകൾ
ഫറാക്ക അണക്കെട്ട്

ഗംഗാ നദിയിലുള്ള ഒരു വലിയ അണക്കെട്ടാണ്‌ **ഫറാക്കാ** അണക്കെട്ട്. ഗംഗാനദിയിലെ ജലപ്രവാഹം നിയന്ത്രിക്കാനായി 1986-ലാണ്‌ ഇത് പണിതത്. പശ്ചിമബംഗാളിലാണ്‌ ഇത് സ്ഥിതി ചെയ്യുന്നത്. വേനൽ‌ക്കാലത്ത് ഹൂഗ്ലിനദിയിലേക്ക് വെള്ളം തിരിച്ചുവിടുകയും, കൊൽക്കത്തയിലെ തുറമുഖത്തെ, എക്കലടിഞ്ഞു കൂടുന്നതിൽ നിന്നും സം‌രക്ഷിക്കുകയുമാണ്‌ ഇതിന്റെ പ്രധാന ഉദ്ദേശ്യം. 2240 മീറ്റർ നീളമുള്ള അണക്കെട്ടാണിത്.

വിഭാഗം:ഇന്ത്യയിലെ അണക്കെട്ടുകൾ
മഹാത്മാഗാന്ധി സേതു

ബിഹാറിലെ പാട്നയിൽ ഗംഗാനദിക്കു കുറുകേ നിർമിച്ചിരിക്കുന്ന പാലമാണ് **മഹാത്മാഗാന്ധി സേതു**. ഒരു നദിക്കു കുറുകേ നിർമ്മിക്കപ്പെട്ട പാലങ്ങളിൽ ഇന്ത്യയിലെ ഏറ്റവും നീളം കൂടിയ രണ്ടാമത്തെ പാലമാണ് മഹാത്മഗാന്ധി സേതു. 5575 മീറ്ററാണിതിന്റെ നീളം. 1982 മേയിലാണ്‌ ഇത് ഉദ്ഘാടനം ചെയ്യപ്പെട്ടത്.

Image:GandhiSetu1.jpg


വർഗ്ഗം:ഗംഗയ്ക്കു മുകളിലൂടെയുള്ള പാലങ്ങൾ
വർഗ്ഗം:ബീഹാറിലെ പാലങ്ങൾ
വർഗ്ഗം:പട്ന
ഗംഗ ഡെൽറ്റ

thumb|right|200px|ബംഗ്ലാദേശിലും ഇന്ത്യയിലുമായി സ്ഥിതിചെയ്യുന്ന ഗംഗ ഡെൽറ്റ
ലോകത്തിലെ ഏറ്റവും വലിയ അഴിപ്രദേശമാണ്‌ **ഗംഗ ഡെൽറ്റ**. ഗംഗ ഡെൽറ്റ, ബംഗാൾ ഡെൽറ്റ, ബ്രഹ്മപുത്ര ഡെൽറ്റ എന്നീ പേരുകളിലും ഇതറിയപ്പെടുന്നു. ബംഗാൾ ഉൾക്കടലിന്റെ തീരത്തായി 350 കിലോമീറ്ററിലധികം നീളത്തിലാണ്‌ ഇത് സ്ഥിതിചെയ്യുന്നത്. ബ്രഹ്മപുത്രയുടെ കൈവഴിയായ പത്മ, യമുന, മേഘന എന്നിവ ചേർന്നാണ്‌ ഗംഗ ഡെൽറ്റ ഉണ്ടാകുന്നത്. കൊൽക്കത്ത ഹാൽഡിയ, ബംഗ്ലാദേശിലെ മോംഗ്ല എന്നിവയാണ്‌ ഈ പ്രദേശത്തെ പ്രധാന തുറമുഖങ്ങൾ.

വർഗ്ഗം:അഴിപ്രദേശങ്ങൾ
സാങ്പോ ഗിരികന്ദരം

thumb|ടിബറ്റിലെ യാർലുങ് നദി. ഇന്ത്യയിൽ ഇതിന് ബ്രഹ്മപുത്ര എന്നാണ് പേര്.
ലോകത്തിലെ ഏറ്റവും നീളം കൂടിയതും ആഴമേറിയതും ആയ ഗിരികന്ദരം ആണ്‌ **സാങ്പോ** **ഗിരികന്ദരം**. ഏകദേശം 150 മൈലോളം നീളമുണ്ട് ഇതിന്‌. സാങ്പോ എന്ന വാക്കിനർത്ഥം ശുദ്ധിവരുത്തുന്നവൻ എന്നാണ്‌. ടിബറ്റിൽ സാങ്പോ എന്ന നദിയിലാണ് ഈ ഗിരികന്ദരം. കൈലാസത്തിൽ‍ നിന്നുത്ഭവിക്കുന്ന ഈ നദി പിന്നിട് ബ്രഹ്മപുത്ര നദിയായിത്തീരുന്നു. നംച്ചാ ബാവാ എന്ന പർവതത്തെ ചുറ്റിയാണീ മലയിടുക്ക് സ്ഥിതി ചെയ്യുന്നത്.